Vučić na skupu “Ka bezbednoj Srbiji”: Mudrom politikom do izgradnje mira - Studio B\nVučić na skupu “Ka bezbednoj Srbiji”: Mudrom politikom do izgradnje mira\nVučić na skupu “Ka bezbednoj Srbiji”: Mudrom politikom do izgradnje mira Tanjug,Studio B\nObjavljeno: 05.10.2018. 09:46 Izmenjeno: 06.10.2018. 16:59\nPredsednik Srbije Aleksandar Vučić rekao je da će se Srbija truditi da mudrom, ozbiljnom, promišljenom i mirotvornom politikom gradi mostove u budućnosti kako regionalno, tako i generalno, kao i da gradi prijateljstvo sa brojnim međunarodnim\nfaktorima, jer je to uslov da se sačuva stabilnost, mir i budućnost za našu zemlju.\n“Postavljaćemo pitanja na koja nećemo da dobijemo odgovore, ali i to nešto znači, dobro je da čuju da pitanja imamo. Gledaćemo da čuvamo mir i stabilnost, gledaćemo da unapređujemo našu ekonomiju, ali ćemo morati još mnogo da radimo kako bismo izgradili poverenje i prijateljstvo sa brojnim međunarodnim faktorima. To je jedan od uslova da sačuvamo stabilnost, mir i budućnost za našu zemlju”, kazao je Vučić.\nPredsednik je obraćajući se na otvaranju konferencije “Ka bezbednoj Srbiji” kazao da je veoma važan i međunarodni položaj Srbije, koji utiče na bezbednost u zemlji, kao i na garancije bezbednosti.\nKako je naveo, Srbija se nalazi na evropskom putu, otvorila je 14 poglavlja, a očekujemo da se otvori još četiri poglavlja do kraja godine.\nPredsednik je kazao da je Srbija uspela da sprovede teške i značajne reforme, te da privlači najveći broj investicija iz zapadnih zemalja i istakao da je veoma važno da gradimo odnose sa svim tim zemljama, sa EU, njenim članicama, ali i sa SAD i posebno sa Ruskom Federacijom i Kinom.\n“Sa Rusijom, i u teškim trenucima, uspeli smo da održimo prijateljske i rekao bih bratske odnose i kada su svi drugi uvodili Rusiji sankcije, mi nismo, ne zato što nam je nešto bilo potrebno, već zbog gledanja u budućnosti i mogućnosti za našu saradnju, ali i zato što nismo želeli da zabijamo nož u leđa prijateljima”, rekao je Vučić.\nŠto se tiče saradnje sa Kinom, predsednik je kazao da je ona na najvišem mogućem nivou, te da je on veoma zahvalan i predsedniku Kine na akcijama koje je preduzeo kako bi kineske kompanije sve više ulagale u Srbiju.\n“Iskreno prijateljstvo i saradnju sa Kinom nastavićemo i u narednom periodu i potpuno sam uveren da to donosi napredak i zadovoljstvo našoj zemlji”, kazao je.\nVučić je istakao da se moraju sagledati regionalni izazovi, koji su svakako najznačajniji i najveći. “U godinama koje su prethodile suočavali smo se sa tim da su Srbi krivi za sve i najlakše je bilo okriviti Srbiju i za unutrašnje probleme koji su im se dešavali. Nas brine situacija u Prištini i odnosi koje Beograd ima sa Prištinom, ne zato što mi želimo bilo šta da učinimo protiv Albanaca, ne zato što mi nismo ispunili Briselski sporazum ili neke od njegovih delova, nego zato što Albancima ne pada na pamet da ispune, zato što i danas njihovi najveći predstavnici govore o stvaranju velike Albanije i danas niko iz Evrope i sveta na to neće reagovati”, kazao je predsednik.\nKako je naveo, Srbija u skladu sa tim mora da gleda i pažljivo da prati svaki od poteza “ljudi koji se ponašaju kao drogirani bokseri” i koji svakog trenutka mogu da izazovu sukobe i nemire.\n“Mi od sukoba moramo da bežimo, jer nemamo za bacanje našu decu i budućnost, da bežimo od sukoba, gledamo u rad, nove fabrike i da se borimo za dugotrajni mir, ali to ne znači da se bilo koga plašimo i da ćemo bilo kome da dozvolimo da ruši našu zemlju”, kazao je.\nDodao je i da od Srbije niko neće čuti teške reči, ali da će Srbija postavljati pitanja.\n“Mogli ste čuti kako je strašno bilo mešanje Srbije u izbore u Republici Srpskoj, iako ni jedanput nisam otišao u Srpsku, iako ni jedanput niko od nas nije pozvao srpski narod da glasa za određenu stranku. Sinoć je u Mostaru bio predsednik hrvatske Vlade direktno pozivajući da se glasa za jednu stranku. Mislite li da je neko iz Evrope i sveta nešto rekao – nisu, zato što Evropljani imaju jedna pravila za sebe i svoje ljude, a druga pravila za nas male Srbe”, kazao je.\nDodao je da Evropljanima samo nije normalno kada Srbi hoće da sarađuju sa Srbima i poručio da je to stvar na koju će Srbija ukazivati i neće dozvaliti, jer u skladu sa Dejtonskim sporazumom imamo pravo na saradnju sa Republikom Srpskom.\n“Nisam otišao tamo da bismo izbegli svaki izgovor koja bi tom posetom dala onima koji žele nestanak RS i koji žele lošu sudbinu srpskom narodu”, kazao je Vučić.\nNaveo je da je prva najvažnija stvar za sigurnost i bezbednost ekonomski napredak, te da upravo zato jedan od ključnih uslova za razumevanje politike bezbednosti jeste ekonomski napredak.\nKako je naveo, neophodno je da svi prepoznaju svoj deo odgovornosti i zato je važno da imamo i u državnim strukturama ljude koji su svesni lične odgovornosti koju javna funkcija nosi.\n“Bez ekonomske bezbednosti je teško osigurati sve druge vidove bezbednosti. Napredak u suzbijanju javnog duga, uvećan rast BDP-a, uvećane strane direktne investicije, domaće investicije, smanjenje nezaposlenosti jesu neki od ključnih elemenata ekonomske bezbednosti. To zavisi i od suzbijanja sive ekonomije, poreska uprava mora da se reformiše, moramo da imamo više uređenih škola, domova zdravlja, a strane investicije moramo još efikasnije da omogućimo”, kazao je Vučić.\nDodao je da kvalitet javne uprave uz vladavinu prava izuzetno utiče na broj stranih investicija.\n“Konačno dobra uprava i nezavisno sudstvo su preduslovi legitimiteta svake vladavine. Greši svako ko misli da bih i dana još proveo na Andrićevom vencu ukoliko bi nova politika izgubila većinsku podršku birača. A veoma važan deo te politike je ostvarivanje našeg programa iz poglavlja 23 i 24 EU, što znači stvaranja uslova da Srbiju možemo da nazovemo pravnom državom, ma koliko nam određene odredbe teže padale”, naveo je predsednik.\nRekao je da za vladavinu prava moramo da se borimo da bismo bili uređena evropska zemlja, a da je drugi korak obnavljanje osnažene i danas već nešto bolje vođene vojne bezbednosti Srbije.\n“Suzbili smo teški i najznačajniji deo organizovanog krimimnala na našoj teritoriji, mada on i dalje nije iskorenjen i moramo i dalje da se borimo i organizovani kriminal da svakoga dana pobeđujemo. Efikasno smo upravljali, koliko je od nas zavisilo, i ilegalnim migracijama preko naše teritorije, koje se kreću ka EU. Modernizujemo naoružanje i znanje naših službi u savremenim izazovima. Nesumnjivo je da ćemo nastaviti da jačamo i našu vojsku i policiju koje uživaju sve značajnije poverenje naših građana”, kazao je predsednik Srbije.\nPredsednik Srbije Aleksandar Vučić rekao je novinarima, posle govora na skupu „Ka bezbednoj Srbiji“, da je, kada se govori o bezbednosti, važno govoriti o Srbiji u međunarodnim i regionalnim okvirima i mogućim problemima u budućnosti.\n„Tu govorimo o jačanju ekonomske snage Srbije, privrednom rastu, daljem smanjenju nezaposlesnosti, visine javnog duga, još snažnijem privlačenju domaćih i stranih direktnih investicija, jer bez toga nema nijednog drugog oblika bezbednosti“, rekao je Vučić.\nBrnabić:Izazovi su migracije,terorizam,kriminal,KiM\nPremijerka Ana Brnabić poručila je da su pred Srbijom četiri osnovna izazova – migracije, terorizam, visokotehnološki kriminal i posebno situacija na Kosovu i Metohiji.\nSpecifičnost situacije na KiM je takva da imamo zamrznuti konflikt koji je potencijalni izvor pretnje sigurnosti za naše građane i to iz nekoliko razloga, a pre svega zato što sve više vidimo besmislene napade i prištinsku vlast, koja se, citirala je predsednika Aleksandra Vučiha, ponaša kao „nervozni bokser“.\nNe znate, kazala je, šta možete očekivati.\nUkazala je i da Priština ne ispunjava obaveze iz prvog sporazuma između Beograda i Prištine – Briselskog sporazuma, kao i da zbog toga Srbija nema partnera sa druge strane na koga može da računa.\nBrnabić je na konferenciji „Ka bezbednoj Srbii“, govorila o migracijama, koje su izazov ne samo za Srbiju, već za celu Evropu, te istakla da se Srbija u periodu migrantske krize 2015. i 2016. pokazala odgovorno i dokazala da ima bezbednosne snage koje mogu da odgovore svim izazovima i da zaštite svoje građane, granice, ali pokazala i da je humana i da može da se izbori sa registracijom tolikog broja migranata.\nIstiče da Srbija, iako nije imala problema sa terorizmom, mnogo ulaže i prati svaku bezbednosnu pretnju koja može doći iz tog pravca kako bi Srbija ostala bezbedna zemlja.\nKaže da Srbija ima stratešku procenu javne bezbedosti od 2017-2021 koja definiše osam prioriteta, a to su borba protiv organizovanog kriminala, suzbijanje proizvodnje i kriumčarenje droga, suzbijanje korupcije, suzbijanje visokotehnološkog kriminala, borba protiv terorizma, unapređenje stanja javnog reda i mira, unapređenje stanja u saobraćaju, kao i borba protiv iregularnih migracija.\nGovoreći o učinku bezbednosnih snaga Srbije, premijerka je rekla da je u periodu između 27. aprila 2014. do avgusta 2018. godine oduzero 13,7 tona narkotika, što je 43 odsto više nego u prethodnom četvorogodišnjem istom period četiri godine pre toga, izjavila je danas premijerka Srbije Ana Brnabić.\nIznela je i podatke da je Srbija samo u 2018. smanjila broj krivičnih dela za oko 5,2 odsto i procesurirala 15 kriminalnih grupa.\n“Samo 2018. oduzeto je oko tri tona droge, preko 477.000 raznih narkotika”, ukazala je Brnabić i dodala da su to rezultati ulaganja države u bezbednosne insititucije koje su do 2014. bile “devastirane”, a pre svega vojska i policija.\n“Znate da su ogromna energija i novac uloženi u rad bezbednosnih institucija. Pre svega povećane su plate, obnovljena uniforma, oprema, vozila, uloženo dosta u tehnologiju i istraživanje i razvoj, kako bi se namenska industrija Srbije vratila na mesto na kojem je bila nekad”, rekla je Brnabić na panelu “Nacionalna bezbednost Srbije”.\nPremijeka je kazala da su reforme i smanjenje plata od 10 odsto u javnom sektoru od 2015. godine dali rezultate, kao i da je to moralo biti učinjeno zbog “užasne situacije u budžetu” koje je tadašnja vlada zatekla.\n“Od tada do sada mi smo u sektoru bezbednosti povećali plate za ukupno 17 odsto i pripremamo novo povećanje do kraja godine”, najavila je Brnabić.\nOna se osvrnula i na izgradnju jeftinih stanova za pripadnike bezbednosnih službi i istakla da je to način države da se zahvali svima onima koji štite našu zemlju i koji obavljaju “težak i zhtevan” posao.


Za autobusku stanicu u Trebinju više od 2 miliona KM! | Trebinje Live\nZa autobusku stanicu u Trebinju više od 2 miliona KM!\nNova autobuska stanica u Trebinju koštaće više od dva miliona maraka i gradiće se na mestu gde se nekada nalazio vojni restoran u krugu kasarne, na izlazu iz grada prema Dubrovniku i Herceg Novom, s jedne, i Mostaru s druge strane.\nOpštinska vlast grada u kome se putnici već deset godina iskrcavaju na parkingu nada se da će stanica biti završena do kraja ove godine, ali niko se ne usuđuje da to i potvrdi.\nStiglo 30 ponuda\nNačelnik opštine Trebinje Dobroslav Ćuk i načelnik Odeljenja za prostorno uređenje Vladimir Gudelj početkom godine najavili su početak radova na novoj autobuskoj stanici za mart, ali je zbog usvajanja opštinskog budžeta i drugih okolnosti sve pomereno za april.\nMeđutim, iako prolazi i maj, radovi još nisu počeli, a novi termin, ukoliko se ne pojave nove nepredviđene okolnosti, trebalo bi da bude kraj juna.\n- Posle prvog otvaranju tendera 18. aprila uložena je žalba, a novi termin za razmatranje ponuda je 4. jun. Radovi na novoj autobuskoj stanici počeće posle potpisivanja ugovora sa izvođačima, a još ne možemo precizno da kažemo tačan datum. Nadamo se da bi to trebalo da bude do kraja juna - rekao je Gudelj.\nZa izvođenje radova zainteresovan je veliki broj firmi, a u opštinu Trebinje stiglo je blizu 30 ponuda. Prema prvim procenama, nova autobuska stanica trebalo je da košta 1,6 miliona KM, da bi naknadno ta cifra smanjena za 200.000. Međutim, naknadnom analizom, troškovi za izgradnju kompletnog objekta povećani su na oko 2,1 milion KM.\n- Zbog broja pristiglih ponuda očekujemo da će troškovi za spoljne radove i jedan deo unutrašnjih biti i manji od 1,4 miliona KM, koji se već nalaze na računu, ali će za kompletne radove biti potrebno više od dva miliona. Tu cenu nismo imali u trenutku planiranja budžeta, tako da će se sa 1,4 miliona KM zatvoriti građevinski radovi i okolno uređenje, a sredstva za unutrašnje uređenje, mašinske, hidro i elektro instalacije biće obezbeđena najverovatnije rebalansom opštinskog budžeta - naglasio je Gudelj.\nNačelnik odeljenja za prostorno uređenje kaže da će kraj radova zavisiti od toga kada će Skupština opštine usvojiti rebalans budžeta.\n- Nadamo se da će Trebinje dobiti novu autobusku stanicu do kraja ove godine, ali još ne možemo da preciziramo kada će se to desiti. Ipak moramo čekati usvajanje rebalansa budžeta. Kada će se on naći na dnevnom redu, u ovom trenutku niko ne može reći, ali ćemo pokušati da razliku od oko 700 hiljada maraka obezbedimo u toku prve faze radova - dodao je Gudelj.\nNe zna se ko će upravljati\nOpštinske vlasti još nisu odlučile ko će upravljati autobuskom stanicom, odnosno da li će osnovati javno preduzeće ili će gazdovanje ponuditi privatnim kompanijama putem koncesije.\nPrema glavnom projektu, koji je uradila trebinjska firma „Put inženjering", nova autobuska stanica imaće prizemlje i jednu etažu, ukupne površine 1.400 kvadrata. U donjem delu je planiran stanični objekat, šalteri, pristupni peroni (deset odlaznih i pet za čekanja), dok će na prvom spratu biti razni komercijalni sadržaji.\nStara autobuska stanica nalazila se na atraktivnoj lokaciji u centru Trebinja. Krajem marta počelo je „komadanje" nekadašnjih autobusa transportnog giganta „Trebinjeprevoza", firme koji se nalazi u stečaju, a koja je bila vlasnik stanice koja je u oktobru 2007. godine zatvorena zbog neuslovnosti.\nPosle višegodišnjeg negativnog poslovanja, „Trebinjeprevoz" je privatizovan 2005. godine. Državni paket od 30 odsto akcija na licitaciji je kupio Radovan Vučković, vlasnik preduzeća „Ubla turs", ali je naknadno odustao. I predstavnik radnika povukao je ponudu, pa je kao trećeplasirani, kontroverzni biznismen Vaso Ljubibratić za 180.000 maraka postao vlasnik 30 odsto akcija. On nikada nije ušao u posed jer su radnici posle privatizacije autobusima blokirali preduzeće i onemogućili ulazak na autobusku stanicu, a kasnije je zbog loših higijenskih uslova ona zatvorena. PRESSRS\nTAGOVI: Autobuska stanica Trebinje\nAutobusi "Autoprevoza" više ne liče na autobuse!!! (FOTO)\nIzgradnja autobuske stanice u Trebinju teče po planu (FOTO)\nAkcionari Trebinjeprevoza podnijeli tužbu protiv predstečajnog i stečajnog upravnika\nPočela izgradnja autobuske stanice u Trebinju (FOTO)\nProdata zgrada stare autobuske stanice


Na sve popularnijoj srpskoj planini Zlatibor u planu je izgradnja još jednog apart hotela, koji će napraviti preduzeće Zelengora. I dalje je velika tražnja za planinom Zlatibor, što potvrđuje gradnja velikog broja apart hotela, prenosi portal eKapija. Opština Čajetina izdala je lokacijske uslove za izgradnju hotela bruto razvijene građevinske površine 5.131 metara kvadratnih. Projekat je izradio biro za projektovanje Urban koncept Zlatibor. Inače, građevinska parcela se formira u okviru postojeće katastarske parcele broj 4615/60 u KO Čajetina, površine 1.887 metara kvadratnih, koja se nalazi u naseljenom mestu Zlatibor, a na kojoj već postoje tri objekta, prenosi Tanjug.\n17.02.2021 u 18:27\nSrušen hotel Tramp Plaza sa 3.000 štapina dinamita\nPod naslovom „Završena Trampova era u Atlantik Sitiju sa 3.000 štapina dinamita”, dnevni list Njuork tajms javlja da je danas srušen nekadašnji hotel i kockarnica „Tramp Plaza” u tom gradu, prenosi Tanjug. Hotel Plaza otvoren 1984. godine, koji je izgradio bivši američki predsednik Donald Tramp, imao je 39 spratova i svojevremeno je bio simbol Atlantik Sitija. Zatvoren je 2014. godine nakon što je bankrotirao, a zgrada je poslednjih godina toliko propala da su počeli da otpadaju delovi fasade sa nje. Brojne američke televizijske stanice su uživo prenosile rušenje ovog zdanja, koje je u 9:08 časova sravnjeno sa zemljom i pretvoreno u gomilu šuta i dima. Njuork Tajms navodi da su posmatrači na ulici i oni koji su iz automobila želeli da uživo gledaju rušenje morali da plate 10


Raspored planskih isključenja struje za područje Istočnog Sarajeva - Citaj Filter\nRaspored planskih isključenja struje za područje Istočnog Sarajeva\nIzvor: Elektrodistribucija Pale\nDana 25.06.2020. godine (četvrtak) zbog radova organizovanih od strane preduzeća “Elektroprenos BiH“, bez napajanja električnom energijom će ostati potrošači koji se napajaju sa 10 kV odlaza Mladice u vremenu od 08:00 do 11:00 časova, kao i trafostanice Automatika i ETF u vremenu od 11:30 do 14:30 časova.\nZbog obavljanja redovnih godišnjih revizija, zaštita i prekidača u objektu TS 35/10 kV Jahorina, u periodu od 09:00 do 12:00 časova, bez napajanja električnom energijom će ostati kompletno područje Jahorine.\nZbog planiranih radova organizovanih od strane preduzeća ”Elektroprenos BiH”, u periodu od 09:00 do 18:00 časova, napajanje električnom energijom na području opštine Sokolac će biti obezbijeđeno samo u užem centru grada. Pod naponom će ostati dalekovodi KO Dom zdravlja, DV Novo selo – do TS Vrelo Bioštice, kao i DV Unis – do naselja Podromanija, osim u periodu od 16:00 do 17:00 časova kada se planira kompletno isključenje gradske zone Sokolac.\nPrethodna Tilava, Ivanići, Trnovo: Raspored planiranih isključenja struje za srijedu\nSledeća Raspored planskih isključenja struje za petak


Kuća Politika opet širi mržnju - Ozonpress :: internet portal\nKuća Politika opet širi mržnju\nNezavisno udruženje novinara Srbije (NUNS) i Nezavisno društvo novinara Vojvodine (NDNV) ocenjuju da naslovna stranica sa natpisom „Psi su pušteni“ i prateći tekst u današnjem broju Ilustrovane politike predstavljaju „klasičan poziv na linč nezavisnih novinara i medija, ali i svih onih koji imaju kritičan odnos prema vlasti u Srbiji“.\n„Zastrašujuće je to što se ovaj list, koji već duže vreme širi mržnju i netrpeljivost, a profesionalne novinare i javne ličnosti proglašava za izdajnike i strane agente, crtajući im tako metu na čelu, nalazi u državnom vlasništvu, a država njime upravlja preko nadzornog odbora u kojem sedi i Suzana Vasiljević iz kabineta predsednika Srbije Aleksandra Vučića“, navodi se u zajedničkom saopštenju dve organizacije.\n„Taj tekst je bio poternica i neka vrsta najave Ćuruvijinog smaknuća. Zastrašujuće je i to što se, slično kao krajem devedesetih kada je Vučić bio ministar informisanja, vlast ne zaustavlja samo na tekstu, već se o njemu na televizijskim stanicama vodi rasprava, čime se – sa jasnom namerom – povećava ‘diseminacija’ (rasejavanje) ovog skandaloznog poziva na linč“, dodaje se u saopštenju.\nEpicentar press: Evo zašto ne možemo da vam prikažemo izveštaj sa lica mesta (VIDEO)\nlio 30/10/2018 u 18:26 Odgovorite\nStara škola Miloševića…


U toku rekonstrukcija puta u Vražalama\nNa osnovu potpisanog Ugovora između Grada Zenica i izvođača radova "Komgrad - Ze" d.o.o. Zenica u toku su radovi na rekonstrukciji dionice puta Donje Vražale - Gornje Vražale u dužini od 284 metara od profila P122 do P 105. Vrijednost Ugovora je 104.926,77 KM sa PDV-om. Kako je projektom predviđeno proširenje postojećeg puta, na ugovorenoj dionici se vrši zasjecanje strme škarpe sa osiguranjem iste izgradnjom potpornih zidova. Predviđeno je i polaganje drenaže, rješavanje odvodnje iz trupa puta i u konačnici završno asfaltiranje.\n"Zahvaljujući ovoj Gradskoj upravi sa gradonačelnikom Fuadom Kasumovićem na čelu, u mjesnoj zajednici Vražale posljednjih godina realizovano je više projekata s ciljem unapređenja uslova života. Možemo kazati da su Vražale kao prigradsko naselje, zahvaljujući ovim projektima sve bliže centru grada", kaže Sifet Baručija, predsjednik Mjesne zajednice Vražale.\nPrije izvođenja radova na rekonstrukciji navedene dionice puta, izvršena je izgradnja fekalne kanalizacije, koja je duži niz godina predstavljala jedan od većih problema stanovništva ovog dijela Zenice.


Evrozona sve bliža mrtvoj tački | BN\nEvrozona sve bliža mrtvoj tački\nOrganizacija za ekonomsku saradnju i razvoj u novom izveštaju o svetskim privrednim progonzama navodi da nedovoljni privredni podsticaji možda ugrožavaju potencijalni rast i rizikuju da evrozona uđe u deflaciju.\nSvijet 26.11.2014 | 09:00\nU izveštaju se takođe ukazuje na potrebu krupnih reformi u Japanu, čiji je dug, po oceni organizacije, neodrživ. OECD predviđa da će japanska privredna aktivnost rasti manje nego što je očekivano naredne dve godine.\nOECD navodi takođe da Evropska centralna banka treba da preduzme dodatne mere, kao što su na primer dodatna kupovina osiguranih obveznica kao ili otkup suverenih obveznica i obveznica firmi. "Neophodna je veća monetarna podrška bez koje će nastupiti produžen period slabe inflacije, i čak deflacije", rekla je glavni ekonomista OECD-a Katrin Man u uvodnom izlaganju.\nOECD je pozivao Evropsku uniju da ublaži svoje fiskalne stege i evropske vlade da troše više navodeći da usporen privredni rast u Evropi vuče na dole globalnu privredu. "Evro zona se približava mrtvoj tački i predstavlja veliki rizik za svetski privredni rast, sa visokim stepenom nezaposlenosti i inflacijom koja je daleko od cilja" od dva odsto Evropske centralne banke, naveo je OECD.\nOrganizacija predviđa za evro zonu rast od 0,8 odsto ove godine, 1,1 odsto iduće godine i 1,7 odsto 2016.\nPropisi EU da njeni članovi treba da drže budžetske deficite ispod tri odsto od BDP-a su pod sve većim pritiskom pošto privreda u Uniji ne uspeva da se oporavi.\nU izveštaju se navodi da sporiji ritam budžetske konsolidacije koje predlažu Francuska i Italija u njihovim budžetima za 2015. "izgleda opravdan". Ova ocena saopštena je u trenutku kada Evropska komisija ima problema da odobri francuski i italijanski nacrt budžeta za iduću godinu.\nOECD koja okuplja 34 razvijene privrede je u prognozama za svet potvrdila svoja predviđanja iz 6. novembra uoči samita G20, prikazavši svetsku privredu u "maloj brzini".\nSvetski privredni rast će dostići 3,3 odsto ove godine, 3,7 iduće i zatim 3,9 odsto, predvođena SAD (2,2 odsto, zatim 3,1, i 3.0), Kinom (7,3 odsto, zatim 7,1 i 6,9 odsto) i Velikom Britanijom (3.0 odsto, zatim 2,7 i 2,5 odsto).\nRast će, po njenim predviđanjima, biti usporen u evro zoni, sa Francuskom u teškoćama i Italijom u još većim problemima - OECD predvidja recesiju od 0,4 odsto 2014, zatim rast od 0,2 i 1.0 odsto, naspram snažnije Nemačke - rast od 1,5 odšto 2014. zatim 1,1 odsto i 1,8 odsto.\nI oni uveli sankcije Rusima tako vam i treba kad vam je nos u dupetu obaminom neznate nista bez njega


Splavarenje Limom Sa Simom - Limska Regata\nIako je splavarenje u svojoj izvornoj formi kao nacin transporta drvene gradje poznato vec stotinama godina, splavarenje Limom u vidu sporta ima relativno kratku tradiciju.Mozemo slobodno reci da je u neku ruku otkriće 21 veka. 16 juna 2000 godine po prvi put se organizovano ušlo u avanturu splavarenja limom ,kada je grupa entuzijasta planinarsko –skijaškog kluba ‘’KOLOVRAT’’ organizovala prvu regatu i počela polako da piše novu istoriju Lima.\nLim , njegovi bukovi i prelepa priroda su nas očarali osetili smo doživljaj i "NAVUKLI’" se. Od tada svake godine organizujemo sada već tradicionalnu LIMSKU REGATU u trajanju od 3 dana splavarenja ili po etapama:\nPrva etapa Plav - Berane\nDruga etapa Berane - Bjelo Polje\nTreca etapa Bjelo Polje - Prijepolje gde se ujedno i zavrsava.\nSama regata je međunarodnog karaktera kako zbog splavarenja kroz dve države, tako i zbog velikog broja učesnika koji dolaze iz cele bivše Jugoslavije pa cak sve do Japana.\nSto se tice termina održavanja , zakljucili smo da je najbolji period za splavarenje zadnji vikend meseca Maja , sto ce i ove godine biti ispostovano, ujedno ovogodišnja jedanaesta regatta koja će se održati od 28 do 30 Maja imaće svoju misiju da predstavi Lim u svom svom sjaju i skrenemo pažnju onima koji hoće da oskrnave njegove svete vode. Da nećemo dozvoliti da pregrade Lim i prave hidro akumulacije na njemu, zarad dobijanja sitnih politickih poena. Lim je sveta reka i to treba da ostane.


Pupovac: Pozdravljamo opredjeljenje Srbije za politiku mira\nsrijeda, 12 avgust 2015 18:25\nSAHARTV - Predsjednik Srpskog narodnog vijeća Milorad Pupovac istakao je danas da je obnavljanje povjerenje među zemljama regiona ključno za njihov razvoj i pozdravio opredjeljenje Srbije za politiku mira, pomirenja i stabilnosti.\n"Pozdravljamo činjenicu da se Srbija trajno opredjelila za doprinos miru, pomirenju i stabilnost u regionu", rekao je Pupovac na konferenciji za novinare poslije razgovora sa srpskim premijerom Aleksandrom Vučićem.\nOn je ocijenio da postoji potreba da se zemlje na prostoru bivše Jugoslavije, Srbija, Hrvatska i BiH vrate politici obnove pomirenja,\nPupovac je istakao da su regionu neophodne dvije stvari - sigurnost koja, kako je ocijenio, postaje sve ozbiljniji problem i napredak bez koje nijedna politika, vlada ne može imati rezultate.\n"Ništa od toga neće moći da se postigne ako se ne razvije adekvatna politika pomirenja među zemljama", rekao je Pupovac.\nOn je rekao da je čvrsto uvjeren da će se zemlje regiona ozbiljno posvetiti politici pomirenja.\nGovoreći o položaju Srba u Hrvatskoj, Pupovac je rekao da su dogovorene mjere neophodne da se u saradnji sa vladom Srbije i istovremeno sa vladom Hrvatske aktivnije počne baviti otvorenim pitanjima položaja Srba u Hrvatskoj.\nOn je izrazio uvjeenje da će takav pristup biti dodatan doprinos saradnji između dvije države.\nViše iz kategorije: « Usvojena odluka o raspisivanju referenduma u RS-u\tVučić: Inicijativa bi bila prihvaćena da je došla iz Sarajeva ili Zagreba »


Kompanija m:tel podržava Deveti internacionalni salon vina „Vinosaur 2016“ Banjaluka.com Aktuelno\nDeveti internacionalni salon vina “Vinosaur 2016” će ove godine biti održan 20. i 21. oktobra u Kristalnoj dvorani hotela “Bosna” u Banjaluci, u organizaciji kompanije “Frutela”. Kompanija m:tel je podržala ovu manifestaciju prepoznavši njen turistički, privredni, kulturni i edukativni značaj.\nU proteklih osam godina, ova manifestacija okupila je preko dvije stotine izlagača sa prostora bivše Jugoslavije, Evrope i svijeta, a pored renomiranih vinarija, na ovoj respektabilnoj smotri učestvovalo je i gotovo 50 domaćih i stranih gastro izlagača. Tako će i ovogodišnji “Vinosaur” biti odlična prilika za stvaranje poslovnih kontakata.\nIzlagači, kao i posjetioci “Vinosaura” će uz dobra vina i gastronomsku ponudu imati priliku da se upoznaju i sa odličnom ponudom kompanije m:tel, namijenjenoj upravo poslovnim korisnicima.\nRadno vrijeme Devetog internacionalnog salona vina “Vinosaur 2016” će biti od 15 do 20 časova.\nTagovi: banjaluka.comm:telVinosaur\tPrijavi grešku


Od polovine maja obuka za upravnike stambenih zgrada\nBeta 4. maja 2017. 15:25\nMinistarstvo gradjevinarstva, saobraćaja i infrastrukture Srbije donelo je pravilnik na osnovu kojeg će od polovine maja početi obuka profesionalnih upravnika stambenih zgrada, a prve licence upravnici će dobiti u junu.\nPomoćnica ministra Jovanka Atanacković izjavila je danas da obuka i licence donose šansu za zapošljavanje velikog broja gradjana, bilo da odluče da postanu preduzetnici ili da budu zaposleni u firmi koja se bavi tom delatnošću, saopštilo je Ministartstvo.\n„Na osnovu iskustava zemalja u okruženju, možemo da očekujemo otvaranje izmedju 15.000 i 20.000 novih radnih mesta u ovoj oblasti“, rekla je Atanacković i istakla da će oni koji budu kao upravnici angažovani u većem broju stambenih zgrada, moći da zarade i mnogo više od prosečne plate.\nU Srbiji je angažovanje profesionalnog upravnika zgrade košta od 200 do 350 dinara po stanu, a Atanacković očekuje da će, kad ta profesija zaživi na tržištu, veća ponuda doneti i niže cene, a bolji kvalitet njihovih usluga.\nObuku za upravnika u trajanju od tri nedelje sprovodiće Privredna komora Srbije, dok cena obuke još nije utvrdjena.\n„Ukoliko procenjujemo troškove po ugledu na obuke za agente nekretnina, obuka profesionalnog upravnika bi mogla da košta oko 30.000 dinara“, rekla je ona.\nProfesionalni upravnik stambene zgrade može da bude svako ko je završio bar srednju školu u trajanju od četiri godine, ko je položio ispit za upravnika i ko nije osudjivan za krivično delo.\nBudući upravnici će kroz obuku morati da steknu odredjena pravna znanja o zgradi, da znaju odredbe Zakona o stanovanju, karakteristike stambenih zgrada, administrativne i finansijske aspekte upravljanja i da usavrše veštinu komunikacije, navodi se u saopštenju.\nNeke zemlje u susedstvu su uvele profesionalno upravljanje stambenim zgradama kao obavezno, dok je u Srbiji to dobrovoljno, što znači da stanari mogu sami među sobom da izaberu upravnika ili da odluče da angažuju profesionalnog upravnika, s licencom.


Bijeljinski SNSD ima novo rukovodstvo - Lazić izabran za predsjednika Gradskog odbora /VIDEO/ - NTV Arena\nBijeljinski SNSD ima novo rukovodstvo – Lazić izabran za predsjednika Gradskog odbora /VIDEO/\nVladimir Lazić izabran je na izbornoj konferenciji u Bijeljini za predsjednika Gradskog odbora ove stranke.Predsjednik SNSD-a Milorad Dodik rekao je novinarima da je ovom izbornom konferencijom završen važan posao i čestitao Laziću na izboru za predsjednika Gradskog odbora.\nBijeljinski SNSD usmjeren je na razvoj grada o čemu svjedoče i mnogi uspješni projekti, kao što su izgradnja obilaznice, bolnice, kanala. Sada to prebacujemo na novu dimenziju, a to je izgradnja auto-puta, izjavio je u Bijeljini lider ove stranke Milorad Dodik.\nDodik je istakao da postoji nezadovoljstvo sa onim što čini gradonačelnik Bijeljine, dok skupštinska većina želi što bolju situaciju u gradu.\nNovoizabrani predsjednik Vladimir Lazić rekao je da će novoizabrani tim gradske organizacije SNSD-a raditi isključio u korist lokalne zajednice.\nOn je zahvalio svim članovima stranke koji su u demokratskoj atmosferi izabrali novo stranačko rukovodstvo.\nTags: bijeljina, milorad dodik, snsd, vladimir lazic\nAgencija za lijekove Srbije odobrila je “Molnupiravir” /VIDEO/\nVladika Fotije: Dobro je što predškolske ustanove slave svetitelje /VIDEO/


Krämer HKR EVO2 – odlični nemački trkač - Moto Berza\nKrämer HKR EVO2 – odlični nemački trkač\nAko bi vam rekli da imamo za vas motocikl za stazu, sa 81 KS na raspolaganju i težinom od oko 120 kilograma, da li bi vas imalo zainteresovali?\nAko je odgovor da, upoznajte Krämer HKR EVO2, namenski napravljenog trkača koji dolazi iz Nemačke.\nNapravljen oko KTM-ovog jednocilindarskog agregata zapremine 690 kubika – koji ćete naći na KTM 690 Duke i Husqvarna 701 modelima - Krämer HKR EVO2 donosi posebno napravljeni čelični trelis ram, po meri urađenu karoseriju i pregršt komponenti visokih performansi.\nPri izradi ovog motocikla je posebno vođeno računa o detaljima, ali i svrsi njegovog dizajna. Kvalitet izrade je izvanredan, a motocikl se u vožnji čini izuzetno lakim.\nHKR EVO2 je napravljen da se takmiči u SuperMono klasama koje su sve popularnije na Starom kontinentu. Sam model je delo nemačke kompanije Krämer Motorcycles, a prvi dizajn je napravljen 2014.\nDostupan je u dve varijante za američko tržište, dok su tri namenjene korisnicima u Evropi.\nU SAD, HKR EVO2 S ima 75 KS, 320-mm prednje disk kočnice, dok HKR EVO2 R ima 81 KS, aluminijumske felne i 290-mm duple disk kočnice napred.\nZa Evropu, osim ove dve varijante, spreman je i RR model, čiji agregat ima nešto veću zapreminu (733 kubika) i 90 KS. Sve varijante imaju WP ogibljenje i „custom“ izduvni sistem sa odgovarajućim prigušivačem.\nKompanija je spremila impresivnu listu rezervnih delova, a namerno smo iskoristili takav pridev, jer se ipak radi o malom proizvođaču.\nŠto se cena tiče, one se razlikuju od verzije: „S“ varijanta košta 17.990 evra, za „R“ treba izdvojiti 21.990 evra, dok je „RR“ najskuplja i njena cena je 29.990 evra.


RADNICIMA PKB-A NUDE 450 EVRA PO GODINI STAŽA | Agroservis\n> RADNICIMA PKB-A NUDE 450 EVRA PO GODINI STAŽA\nRADNICIMA PKB-A NUDE 450 EVRA PO GODINI STAŽA\nBeograd, 30. jul 2018.\nOkvirni plan je da javni poziv bude raspisan do 15. avgusta po modelu prodaje dela imovine, nezvanično saznaje „Politika”\nPitanje je dana kada će Srbija raspisati novi tender za privatizaciju PKB-a, što se može zaključiti i iz nedavne izjave Sebastijana Sose, šefa kancelarije MMF-a, koji je rekao da bi to moglo da se očekuje već u avgustu.\nKako „Politika” saznaje, predstavnici sindikata i države od početka godine imali su nekoliko sastanaka na temu privatizacije, a poslednji pre samo nedelju dana. Prema nezvaničnim informacijama, okvirni plan je da javni poziv bude raspisan do 15. avgusta. Verovatno će na prodaju ići većinski deo imovine preduzeća – državno poljoprivredno zemljište površine oko 17.000 hektara, stočni fond, objekti, farme i mehanizacija… Investitoru ne bi bilo ponuđeno oko 4.500 hektara građevinskog zemljišta, koje bi formalno ostalo u okviru starog preduzeća PKB. Predmet privatizacije ne bi bio ni vodovod koji snabdeva sva naselja u Padinskoj Skeli, kao ni sva sporna imovina preduzeća (osam fudbalskih klubova, zemljište na kojem su izgrađena naselja…). Bilo je reči da bi novi poslodavac morao da zadrži proizvodnju u ovom obimu i ovoj strukturi u naredne tri godine. Predstavnici sindikata otkrivaju da je delimično dogovoren i socijalni program. Ponuda je, praktično, već na stolu.\n– Ponuda države za otpremnine je 450 evra po godini staža. To bi trebalo da dobije svih oko 1.700 zaposlenih. Radnici bi praktično bili tehnološki višak, jer više ne bismo bili u radnom odnosu u PKB korporaciji. Ali ovo je specifična delatnost, nema pauze i krave moraju da se muzu svaki dan. Imamo obećanje da će svi koji žele moći da nastave rad kod novog poslodavca – kaže za naš list Milisav Đorđević, predsednik Samostalnog sindikata PKB-a. Te navode potvrdio je i Nikola Lazić, predsednik Nezavisnog sindikata u ovoj korporaciji, ističući da je reč o nestandardnom programu rešavanja tehnološkog viška i usmenoj ponudi sa sastanaka u Ministarstvu privrede.\nKako saznajemo, u poslednjih mesec dana PKB su obilazili predstavnici jedne kineske i jedne arapske firme. Prema Zakonu o privatizaciji, radnicima sleduje 200 evra po godini staža, pa je nepoznato ko će radnicima namiriti razliku do 450 evra.\nU Ministarstvu privrede juče nismo dobili komentar na ove informacije koje iznose predstavnici sindikata.\nKako je objavljeno pre dva dana, rešavanje statusa Poljoprivredne korporacije Beograd deo je programa „čuvarkuća”, koji je Srbija potpisala sa MMF-om. I u prethodnom aranžmanu jedan od uslova je bio pronalaženje partnera za PKB, i to do juna ove godine, što se nije dogodilo. Jasno je da nas Međunarodni monetarni fond sada opominje na neispunjena obećanja iz memoranduma. Država godinama bezuspešno pokušava da nađe najprihvatljiviji model privatizacije za ovo strateški važno preduzeće, koje je sve više opterećeno dugovima. Zaključno sa krajem 2017. godine dug PKB-a iznosio je oko 80 miliona evra. Da bi nekadašnji gigant ponovo stao na noge potrebna je investicija od najmanje 100 miliona evra, za šta država nema para, što je nedavno potvrdio ministar poljoprivrede Branislav Nedimović. Kako prenosi Tanjug, stručna i šira javnost ima podeljena mišljenja o načinu kako bi trebalo da se privatizuje PKB, a u javnosti su se mogle čuti različite ocene, od toga da nekadašnjeg jugoslovenskog giganta treba sačuvati u državnim rukama, do ideje da se potpuno proda ili, pak, delimično privatizuje. Nije poznato da li će se i ovog puta na listi zainteresovanih naći ranije spominjana kompanija „Al Dahra”, kineski investitori ili domaći kapital (Miodrag Kostić, Petar Matijević...). Agencija prenosi da je nekadašnja Agencija za privatizaciju 31. decembra 2015. objavila javni poziv za prodaju imovine PKB-a, a početna cena je bila 51 odsto procenjene vrednosti stalne imovine – oko 154 miliona evra. Međutim, na otvaranju ponuda 2. marta 2016. nije bilo zainteresovanih, a posle toga je prodaja obustavljena i naložena je nova procena vrednosti kapitala.


"Zastava vozila" ima italijanske partnere - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac "Zastava vozila" ima italijanske partnere\n"Zastava vozila" ima italijanske partnere\npetak, 18 maj 2012 07:35\nGrupa „Zastava vozila“ ubuduće će sarađivati sa partnerima iz italijanske regije Abruco. Poput „Zastava hortikulture“ koja je već zaključila posao sa grupom „Febo“, ugovorima se mogu nadati i preduzeća „Zastava kamioni“ i „Zastava inpro“. Prvi ugovor o saradnji u oblasti obnovljivih izvora energije, kako je najavljeno, trebalo bi da bude zaključen u julu.\nZaključenjem protokola o saradnji grupe „Zastava vozila“ i nekoliko preduzeća iz regije Abruci, kragujevačke fabrike bi trebalo da dobiju dugo čekane inostrane partnere, a italijanske priliku da se približe istočnim tržištima.\nKompanije iz pokrajne Abruci zainteresovane su za istraživanje i razvoj, vojni program, kamione, prikolice.\nViceguverner regije Abruci je istakao da su sa velikom pažnom pratili aktivnosti kompanije Fijat, jež žele svoje istraživanje da prebace u region Balkana.\nPrilika da sarađuje sa regijom u kojoj se nalazi industrijska zona sa 25 hiljada zaposlenih, veoma je značajna za „Zastava vozila“.\n„Zastava hortikultura“ već je ugovorila prošle nedelje poslove sa firmom „Febo“, koja se takođe bavi održavanjem zelenih površina.\nIskustvo u saradnji sa partnerima iz Francuske biće značajna preporuka za „Zastavu inpro“ za koju se interesuje više italijanskih kompanija. Posla će, kako je najavljeno biti i za fabriku kamiona.\nU Grupi „Zastava vozila“ ističu da uprkos dugogodišnjim problemima ova kompanija nastoji da bude konkurenta.\nKao posebno značajne naglašavaju ugovore o partnerstvu sa mašinskim fakultetima, koje planiraju da prošire i van granica Srbije.\nLista naučnih ustanova sa kojima sarađuju na leto bi trebalo da bude dopunjena Fakultetom inženjerskih nauka iz Bolonje.


Naslovna/Hronika/MUP RS NE ZNA GDJE JE DAVIDOV OTAC Feraget: Na Davora se vrši pritisak kako se ne bi vratio u BiH\nOsnovni sud u Banjaluci obustavio je prekršajne postupke protiv Davora Dragičevića, oca ubijenog mladića Davida Dragičevića, a po prijavama koje je protiv njega podnio MUP RS zbog skupova grupe “Pravda za Davida”, potvrdio je njegov advokat Ifet Feraget.\nPojasnio je da su postupci obustavljeni nakon što su predstavnici MUP RS obavijestili Sud da je Davor Dragičević “nestao” i da se trenutno nalazi na nepoznatoj lokaciji.\n– Pravnički je nekorektno reći da je neko nestao, takav termin ne postoji niti u jednoj pravnoj enciklopediji u svijetu. Davor nije nestao, nego se sklonio od naslija same vlasti. Ali kako nije zatečen na svojoj prijavljenoj adresi, onda je predloženo da se postupak obustavi, ali on se može nastaviti ukoliko u međuvremenu ne dođe do zastare – pojasnio je Feraget.\nDodao je da zastara može nastupiti za godinu ili dvije dana.\n– Dakle kad bi se Davor sutra pojavio u Banjaluci on bi mogao biti uhapšen i prekršajno procesuiran, ali za nas to nije relevantno, jer kad se da odgovor na pitanje na koje mi od početka tražimo odgovor onda sve pada u vodu – istakao je Feraget.\nPrema njegovim riječima, na ovaj način se vrši pritisak na Davora Dragičevića.\n– Vrši se dodatni pritisak kako se on ne bi vratio u Banjaluku. Svi mi znamo koliko su trajali protesti i da su bili mirni, dakle to su neka tumačenja zakona koja lukava i smišljena s ciljem da se izvrši pritisak na njega – zaključio je Feraget za Radio Sarajevo.\nBiH Ifet Feraget MUP otac Pravda za Davida protesti Sarajevo Sud\nPolicija pronašla indijsku kononplju, uhapšen muškarac iz Laktaša\nMomak i djevojka pronađeni mrtvi\nPriština optužuje Srbiju i BiH za navodni sajber napad


U Srbiji i u RS, posebno se oseća snažan maligni uticaj Rusije. Dok se predsednik Srbije od 2012. godine najmanje 12 puta sastao sa ruskim predsjednikom Putinom, posljednji predsjednik SAD koji je posjetio Beograd, glavni grad tadašnje Jugoslavije, bio je Jimmy Carter daleke 1980. godine, kaže u intervjuu za RSE američki senator, Ben Cardin.\nRSE: Senatore Kardin, neposredno poslije ubistva lidera kosovskih Srba Olivera Ivanovića britanski Observer objavio je analitički tekst, iz pera eksperta za bezbjednost Johna Schindlera, da je region jugoistočne Evrope sada opasnije mjesto nego što je bio 2003. godine, kada je ubijen tadašnji premijer Srbije Zoran Đinđić. Navodi se da je ruski uticaj u posljednje vrijeme nevjerovatno porastao, pogotovo u Srbiji i BiH, a da podrška Rusije kosovskim Srbima nije nikakva tajna. Kakve su procjene u Sjedinjenim Državama: može li atentat na Olivera Ivanovića voditi do Kremlja?\nCardin: Najprije moje saučešće njegovoj porodici i prijateljima. To je bio zaista tragičan događaj i mora biti obavljena temeljna i transparenta istraga tog zastrašujućeg zločina. Međutim, koliko god to bio strašan događaj, Beograd i Priština moraju ostati potpuno posvećeni dijalogu o normalizaciji odnosa. Mi želimo da ostanemo fokusirani na stabilnost u regionu, da postignemo napredak uprkos tom tragičnom događaju, koji, kao što sam rekao, mora biti temeljno i potpuno transparentno istražen.\nRSE: Analiza koju je objavio Observer podvlači, međutim, da, imajući na umu povremeno maligni ruski uticaj u regionu, posebno kad obuhvata i ubistva, i Balkan i cijela Evropa treba da brinu jer je moguće da postoji veza koja vodi ka Kremlju kad je riječ o atentatu na Ivanovića. Konačno, navodi se u ovoj analizi, odvraćanje Srbije od Evropske unije i NATO-a i jeste glavni cilj spoljne politike Rusije na Balkanu. Da li se slažete sa ovakvim zaključkom?\nCardin: Ja se svakako slažem sa zaključkom da je cilj gospodina Putina da drži region pod kontrolom, da se miješa u politiku zemalja u regionu, da nanosi štetu tim odnosima i da ih pogoršava. Taktike koje on koristi i po kojima je poznat mogu uključivati i slične tehnike koje Rusija primjenjuje u svojim planiranim aktivnostima. Mi nemamo konkretne informacije ili indicije o ubistvu Ivanovića i upravo zato pozivamo na potpunu transparentnost u istrazi tog atentata, ali nema nikakve sumnje u to da region mora preduzeti snažne korake da se zaštiti od ruskog uticaja.\nIzvor: RSE (23. januar 2018.)


Bosna savladala Gračanicu u prvoj utakmici četvrtfinala Kupa BiH – RK Bosna Visoko\nNaši rukometaši su večeras u okviru prve utakmice četvrtfinala Kupa Bosne i Hercegovine u Visokom savladali ekipu RK Gračanica rezultatom 25:23 (poluvrijeme 10:12).\nGosti iz Gračanice u Visokom su se predstavili u veoma dobrom izdanju, prije svega golman Admir Ahmetašević, koji je pokazao zbog čega ga je selektor Šuman pozvao u reprezentaciju, te iskusni Damir Doborac, koji je sa par poteza podsjetio na svoje reprezentativne dane.\nNakon što se u početku uglavnom igralo “gol za gol”, gosti su prvu osjetniju prednost ostvarili polovinom poluvremena kada je rezultat glasio 8:6 za Gračanicu, da bi tu prednost sačuvali i do kraja poluvremena kada je rezultat glasio 10:12 u korist Gračanice.\nVrijedi napomenuti i da je naša ekipa na samom početku utakmice ostala bez Eldina Travančića kojem se nakon teškog pada morala ukazati medicinska pomoć van dvorane.\nU drugom poluvremenu Gračanica je ponovo otvorila nešto bolje te otišla na plus 3, nakon čega su se naši momci zaigrali nešto angažiranije u odbrani i napadu te brzo anulirali prednost Gračanice i prešli u vodstvo.\nDesetak minuta prije kraja utakmice prednost našeg tima se kretala između 2 i 3 gola razlike, da bi u jednom trenutku došli i na plus 4, te se činilo da je konačno slomljen otpor gostiju, da bi se Gračanica ipak uspjela vratiti te smanjiti razliku za konačnih 25:23, što su gosti na kraju i proslavili sa svojim navijačima. Najefikasniji u pobjedi našeg tima bili su Harmandić sa 6, koji je ponovo postizao golove kada se činilo da ne postoji rješenje u napadu, te Čolo sa također 6, odnosno Omanović sa 5 golova, dok je na golu ovaj put dobar bio Enes Sirčo, koji je branio veći dio utakmice budući da prvi golman Mirnes Grčo nije imao svoju noć.\nNa žalost, ova utakmica će ostati upamćena i po diskutabilnim odlukama i neujednačenom kriteriju sudijskog para Jović – Arnautović, no to ne umanjuje zaista dobru predstavu rukometaša iz Gračanice, zbog čega su na kraju utakmice nagrađeni i aplauzom visočke publike.\nBez obzira što smo svi zajedno priželjkivali pobjedu sa većom razlikom, smatramo da je u Visokom naša ekipa pokazala karakter kada je u drugom poluvremenu preokrenula rezultat te da u revanšu za 14 dana, koji se može posmatrati i kao drugo poluvrijeme, na gostujućem terenu trebamo pokazati da li u ovom trenutku zaista zaslužujemo prolaz u Final 4. Navijači i svi ljudi koji rade uz klub vjeruju u ovaj tim i pružat će maksimalnu podršku do kraja!\nZa naš tim nema puno vremena za odmor, budući da već u petak u gostima igramo protiv RK Derventa, dok naredne sedmice u Visoko dolazi još uvijek aktuelni prvak BiH, ekipa banjalučkog Borca.\nIgrači, stručni štab i uprava zajedno najavili utakmicu protiv RK Gračanica


Danijel Alibabić čuva Jovanine poruke: Zapamtićeš me, proći ćeš gore od Adila! - Muzika - Region - Vesti - Svet Plus\nDanijel Alibabić čuva Jovanine poruke: Zapamtićeš me, proći ćeš gore od Adila!\nNakon što ga je supruga Jovana Nikolić optužila za fizičko maltretiranje i nasilje u porodici, Danijel Alilabić se obratio javnosti porukom da će se za pravdu boriti na sudu, a on u telefonu čuva SMS-ove koje mu je manekenka slala, a koje će upotrebiti kao dokaz pred nadležnim organom.\n20:19 12. JAN 2014.\nJovana Nikolić: Neke moje izjave su neadekvatno interpretirane u javnosti!\nDanijel sve Jovanine poruke čuva, a prijateljima se poverio da su mu to dokazi koje planira da iznese kako bi se odbranio i dokazao da Jovana Nikolić laže. Alibabić pokušava da ostane pribran u celoj ovoj situaciji i ne želi da kaže nijednu ružnu reč o Jovani. Svojim prijateljima je rekao da u telefonu ima SMS-ove koje mu je Jovana slala pre ispovesti o tome da je homoseksualac koji ju je tukao i davio i koji mogu biti dokaz na sudu.\nOn je čak jedan i pokazao svojim drugarima, a u njemu piše: "Zapamtićeš me dobro i proći ćeš gore nego Adil". "Mislim da ima nameru da pre izlaska na sud i u javnosti pokaže neke od Jovaninih upozoravajućih poruka. Kao što ste mogli i videti na društvenim mrežama, fanovi mu pružaju veliku podršku", izjavio je izvor blizak pevaču.\nPorodica Jovane Nikolić o aferi Alibabić: U šoku smo, ništa nam nije pričala niti se žalila! (Foto)\nNa molbu da prokomentariše poruke koje mu je manekenka slala, Danijel je kratko rekao: "Nemam šta da kažem, osim da ponovim da ću na sudu dokazati da Jovanine tvrdnje nisu istina", izjavio je Danijel, koji je preksinoć na društvenoj mreži Fejsbuk prokomentarisao situaciju i zahvalio se svima na podršci koju mu pružaju.\n"Sve ćete saznati vrlo brzo, hvala na podršci. Hvala i vama koji mislite drugačije, možda bih i ja, ali ne bih nikad trčao pred rudu, već bih sačekao da sve izađe na videlo! Ono što je sigurno, nikada nijednu ružnu reč neću reći o njoj, sve je ona sama o sebi rekla! Žao mi je što sam deo cirkusa, ne svojom voljom", napisao je Danijel Alibabić na pomenutoj društvenoj mreži.


Šmit: Ideje o razmeni teritorija na Balkanu ne važe | EurActiv Serbia\nNovi visoki predstavnik u BIH Kristijan Šmit 30. jula stiže u Bosnu i Hercegovinu, a od 1. avgusta preuzima dužnost od svog prethodinika, Austrijanca Valentina Incka.\nUoči dolaska Šmit je izjavio da put BiH u EU i njena transformacija u demokrasku zemlju podrazumeva da u toj zemlji ne sme postojati etnička orijentacija, ističući i da su neodržive ideje o narušavanju teritorijalnog integriteta na Balkanu.\nKomentarišići odluku svog prethodnika Valentina Incka da nametne zakon o zabrani negiranja genocida, Šmit je rekao da, ako pravilno tumači smernice Evropske unije, onda EU zahteva upravo takvu vrstu zakona, koji je, inače, etnički neutralan.\nŠmit je istakao da "čak i ako neko misli da se takvim zakonom mogu postići promene u društvu, grdno se vara".\n"Ja u BiH dolazim kao političar, a ne kao diplomata. Kao prvo, moram istaći da izleti, napravljeni poslednjih godina, poput razmene teritorija kao jedne vrste rešenja ili načina smirivanja potencijalnih sukoba na Zapadnom Balkanu, ne važe. Takva ideja, da jedna manjina bude zamenjena drugom, nije održiva", naglasio je Šmit u intervjuu za Dojče vele.\nPrema njegovim rečima, zbog toga ne može biti ni govora o narušavanju teritorijalnog integriteta ili razmeni teritorija država Zapadnog Balkana.\nTreća stvar koju je istakao je da nije dobro kada 70% mladih ljudi iz BiH želi da ode iz te zemlje i negde drugo potraži svoju budućnost.\nKomentarišući to što mu Rusija, ali i zvaničnici iz Republike Srpske osporavaju legitimitet, jer njegovo imenovanje nije potvrđeno u Savetu bezbednosti UN-a, nemački diplomata je naveo da je političar već 30 godina i da zna "kako raditi i ophoditi se s protivrečnim, suprotnim ili drugačijim mišljenjima".\nPrema njegovim rečima, on nije tu da zastupa nečije interese, već mora da bude tu podjednako za sve.\n"To se odnosi i na Srbe. I Srbi su u ovoj regiji imali tešku sudbinu i doživeli stvari koje su bile loše. Zato se na neke stvari ne može gledati jednostrano. Mi tu imamo sve etničke grupe, ali i 'ostale', odnosno one koji nisu Hrvati, Bošnjaci, Srbi, na primer Jevreje, ali i sve druge o kojima se moram pobrinuti. Zato svima poručujem - Samo opušteno", rekao je novi Visoki predstavnik u BiH.\nGovoreći o najavama da će Kina i Rusija nastojati da oslabe funkciju Visokog predstavnika iz zatvore OHR sledeće godine, Šmit je rekao da o Visokom predstavniku ne odlučuje Savet bezbednosti UN-a, već je to pitanje država potpisnica Dejtonskog mirovnog ugovora.\nUpitan šta će preduzeti u vezi sa Izbornim zakonom, koji je jedan od uslova daljeg kretanja BiH ka EU, Šmit je kazao da u svakom slučaju treba uvesti elektronsko prebrojavanje glasova, kako bi se sprečila svaka mogućnost izborne prevare ili kupovine glasova.\n"Ako želimo teritorijalni integritet BiH, kakav je zacrtan u Dejtonskom sporazumu, ako želimo BiH transformisati u zemlju sposobnu za pristup EU, u demokratsku zemlju, onda ne smemo imati čisto etničku orijentaciju birača i njihovih glasova", dodao je on.\nTo znači, kako je ocenio, da bi reforma Izbornog zakona s vaše tačke gledanja imala smisla ukoliko bi se polako odustalo od etničkog principa i time razrešio osnovni problem države, u kojoj je sve uređeno prema etničkim kriterijima.\n"Ne želim građanima BiH propisivati unitarnu državu. To nemamo ni mi u Nemačkoj. Treba pronaći druge načine", kazao je Šmit.\nOn je ocenio da se mora se puno više raditi na informisanju i načinu gledanja na etničke narative, dodavši da tu kao saveznike vidi generaciju mladih, mada se ona "trenutno indoktrinira, delom na neprihvatljiv način".\n"Hteo bih da se etnička raznolikost u BiH, što se ponekad smatra nedostatkom, pretvori u prednost. I da zemlja napreduje ekonomski, znanstveno i kulturno. Ako nam uspe da u tome damo svoj doprinos, da se "ownership" shvati na ovaj način, a ne da neko pod tim podrazumeva gledanje u svoje vlastite džepove, nego brigu o državi i građanima, tada bih bio zadovoljan", zaključio je novi Visoki predstavnik u BiH.


Država za čovjeka: Lagumdžija prijeti i sukobima | Hercegovina.Info\nDržava za čovjeka: Lagumdžija prijeti i sukobima\nPredsjednik Socijaldemokratske partije BiH Zlatko Lagumdžija istakao je danas u Sarajevu da postoji nekoliko mogućnosti da bude formirano Vijeće ministara BiH.\nNakon panela o temi "Izgledi za novu izvršnu vlast u BiH i uloga međunarodne zajednice" u okviru konferencije o zapadnom Balkanu pod nazivom "Progres, stagnacija ili regresija?", Lagumdžija je ponovio da je prva mogućnost da postojeće entitetske većine konstituiraju Vijeće ministara BiH, a druga da bude napravljena velika koaliciji ukoliko postoji spremnost da se krene u ustavne reforme.\nOn je na konferenciji za novinare rekao da bi treća i četvrta opcija, koje bi značile i neku vrstu neizvjesnosti, podrazumijevale da vladajuća koalicija u jednom entitetu napravi većinu na razini BiH sa opozicijom u drugom entitetu.\nLagumdžija kao petu opciju navodi kontinuitet sadašnjeg saziva Vijeća ministara BiH u tehničkom mandatu do daljeg, a kao šestu sukob, dodajući da je ova mogućnost teorijska i da osobno ne vjeruje da je ostvariva.\n"Postoji i šesta mogućnost, kao teorijska, a to je sukob koji proizilazi iz frustracija koje su sve veće. Ne vjerujem da je to ostvarivo jer bi to značilo narušavanje Daytonskog sporazuma, a svatko tko naruši ovaj sporazum završio bi u Haaškom sudu. Mislim da postoji puno jedinstvo međunarodne zajednice da do takvog scenarija ne dođe", istakao je Lagumdžija i dodao da je SDP BiH spreman za bilo koju od ovih varijanti.\nOn je naglasio da su stranke "platforme" u četvrtak, glasanjem u Domu naroda Parlamentarne skupštine BiH za Dragana Čovića kao predstavnika Hrvata u Kolegijumu doma, učinile jednostran gest dobre volje što bi trebalo otvoriti prostor za neke dalje pregovore.\n"U četvrtak smo glasali u skladu sa onim što je bila ponuda međunarodne zajednice 16. ožujka, a to je, kada je u pitanju razina BiH, da dva čelnika domova u Parlamentarnoj skupštini BiH iz hrvatskog naroda budu iz grupacije HDZ-ova, te dva od tri ministra u Vijeću ministara BiH, uključujući i predsjedajućeg. Mi smo i dalje spremni za za ponudu od 16. ožujka koja je odbijena", poručio je Lagumdžija.\nOn je ponovio da SDP podržava kandidata "platforme" za predsjedajućeg Vijeća ministara BiH Slavu Kukića i da vjeruje da će se članovi Predsjedništva BiH iz "platforme" opredijeliti za tog mandatara ukoliko ne bude postignut drugačiji dogovor.\nRaguž: Za izbor predsjedajućeg Vijeća ministara BiH potreban konsenzus\nPotpredsjednik Hrvatske demokratske zajednice 1990 Martin Raguž smatra da je oko izbora predsjedajućeg Vijeća ministara BiH potreban konsenzus, jer svaki drugi pristup neće proizvesti ono što se želi - efikasno Vijeće ministara BiH.\nOn smatra da se nisu stekli uvjeti za izbor predsjedajućeg Vijeća ministara BiH i da samo ocjenjivanje od članova Predsjedništva BiH neće dati rezultate.\n"Volio bih da Predsjedništvo BiH uvaži činjenicu da je BiH zemlja tri konstitutivna naroda i građana i da se za sto dovedu najjači igrači", smatra Raguž.\nRaguž ne misli da je izbor Vijeća ministara BiH i njegovog predsjedajućeg pitanje ustupaka, nego koncepta i pristupa rješavanja najvažnijih pitanja u BiH.\n"Da je to pitanje ustupaka jednog ili dva ministarstva već ranije bi formirali Vijeća ministatra BiH. Vijeće ministara BiH mora biti sastavljeno kao šira koalicija koja će dovesti za stol jake igrače da mogu riješiti aktualna pitanja. Sve drugo je pogrešan pristup. Dominiraju uskostranačke pozicije i BiH je njihov talac", istakao je Raguž.\nMeđunarodni predstavnik u BiH Valentin Inzko smatra da bi Predsjedništvo trebalo jače se angažirati po ovom pitanju.\n"Danas je godišnjica neformiranja belgijske vlade. Ne želim da to BiH doživi", naglasio je Inzko.\nZlatko Lagumdžija Vijeće ministara sukobi


Nadzor nad zemljištem putem mobilnog telefona - Agro saveti\nNaslovna Aktuelnosti Nadzor nad zemljištem putem mobilnog telefona\nMeđu 25 nagrađenih projekata za inovativnost u borbi protiv klimatskih promena u Srbiji je i projekat pametnog korišćenja zemljišta u poljoprivredi sa daljinskim nadzorom putem android aplikacije na mobilnom telefonu. Taj projekat, čiji je nosilac Institut “Muhajlo Pupin”, biće eksperimentalno primenjen na poljoprivednom gazdinstvu u Staroj Pazovi, na površini od 10 hektara.\nPROČITAJTE I... Zbog klimatskih promena ostajemo bez piva?\n“Ovaj projekat bi omogućio da celovito, daljinski iz svog domaćinstva može da upravlja celokupnim sistemom, a to znači da proizvodi zdravu hranu u smislu da se zemljištu dodaje samo onoliko koliko treba, onako kako nauka kaže.”, rekao je Rodić i naveo da nažalost u Srbiji nekontrolisano korišćenje kako đubriva tako i fitopreparata kontaminira hranu i zemljište.\n“Trenutno smo u pregovorima sa kolegama sa Arhitektonskog fakulteta koji bi uradili projekat te pamentne kuće koja bi u sebi imala integrisane elemente za akumulaciju te toplote.”, kaže Rodić.\nIzvor: Agronews, Tanjug\nkorišćenje prirodnih resursa\nPrethodni tekstSavetovanje voćara u Novom Sadu\nSledeći tekstSetva DEKALB hibrida kukuruza u raž


Nik Kirjos otkrio zbog čega stalno napada Novaka Đokovića\nA. J. 11. septembra 2020. 11:36\nNakon što je diskvalifikovan sa US opena, prvi reket sveta Novak Đoković našao se na udaru svetskih medija, a među onima koji nisu propustili priliku da se oglase, bio je njegov najveći kritičar Nik Kirjos.\nAustralijanac koristi svaku priliku da ‘pecne’ najboljeg tenisera sveta, a sa tim ne planira da prestane i priznaje da će i ubuduće komentarisati loše istupe ne samo Đokovića, već i drugih svojih kolega.\nKada je u nedelju uveče Đoković diskvalifikovan sa US opena jer je nenamerno pogodio linijskog sudiju u vrat, Kirjos je na Tviteru objavio anketu uz pitanje “ na koliko godina bi on bio suspendovan da je isto to uradio – pet, 10 ili 20 godina?“.\n– Ne govorim to da bih skrenuo pažnju na sebe, pokušavam da dovedem u red one koji bi trebao da budu u redu. Moramo raditi timski inače će se greške ponavljati – rekao je Australijanac upitan zbog čega kritikuje kolege.\nKirjos je odbio da se vrati na teren od kako je sezona nastavljena, a kako je istakao nema nameru da to učini sve dok se situacija sa pandemijom korona virusa potpuno ne smiri.


Vjenčanje Snowdena i Chapman na aerodromu nemoguće\nBivši saradnik američke bezbjednosne agnencije NSA i bivša ruska obavještajka Anna Chapman ne mogu da se vjenčaju u tranzitnoj zoni ruskog aerodroma Šeremetjevo jer se ruski konzulat u tranzitnoj zoni ne bavi sklapanjem brakova, izjavio je za agenciju RIA Novosti predstavnik konzulata na aerodromu.\nSnowden više nema važeći pasoš, jer su mu SAD poništile putnu ispravu te, pored toga što ne može da izađe iz tranzitne zone ruskog aerodroma, ne može ni da se bilo kime oženi pošto je pasoš neophodan pri sklapanju braka stranog državljanina s ruskim državljaninom.\nU jedinoj matičarskoj službi u Moskvi koja se bavi sklapanjem brakova ruskih i američkih državljana za agenciju RIA Novosti rekli su da je za sklapanje braka potrebna gomila dokumenata uključujući i pasoš kao i da je brak moguće sklopiti samo u zgradi matičarske službe.\nTakođe, strani državljanin koji stupi u brak s ruskim državljaninom ne dobija automastki rusko državljanstvo već mora da prođe proceduru koja je dugotrajna.\nAnna Chapman, glavna akterka špijunskog skandala iz 2010.godine koju su SAD optužile da je takozvana krtica ruske obavještajne službe, pitala je Snowdena preko svog Twitter naloga da se oženi njome.\nU petak su ruski mediji objavili da je navodno Snowden pristao na brak sa Chapman napisavši na Twitteru: "Bez obzira na sve ja bih oženio Chapman. Bože, samo je pogledajte!"\nPostoje sumnje da je taj nalog na Twitteru lažan, odnosno da uopšte ne pripada Edwardu Snowdenu.\nSnowden se nalazi u trazitnoj zoni aerodroma Šeremetjevo od 23. juna kada je sletio avion iz Hong Konga. Politički azil je zatražio od 21 zemlje ali za sada ni od jedne azil nije dobio.


Počela 65. NBA sezona\nBek Seltiksa Nejt Robinson u duelu sa Lebronom Džejmsom (Majami) tokom jučeršanje utakmice u "TD Gardenu" u Bostonu\nTačno 130 dana posle nezaboravne sedme utakmice finala plej-ofa, u kojoj su Lejkersi dobili duel dva najtrofejnija NBA kluba i osvojili 16. titulu u istoriji, sinoć je zvanično počela 65. NBA sezona. I Lejkersi i Boston ostvarili su pobede na svom parketu, a uspešan start imao je i Portland.\nPrvi meč nove sezone odigran je u Bostonu, gde su Seltiksi vodili sve vreme, u jednom trenutku čak sa 19 razlike, da bi na kraju uz pomoć Reja Alena sačuvali prednost protiv Majamija - 88:80. Dugo očekivani debi novog tima s juga Floride, u kome su se Dvejnu Vejdu pridružili Lebron Džejms i Kris Boš prošao je neslavno, pogotovo za Vejda i Boša, koji su se ispromašivali. Vejd je imao 13 poena uz šut 4-16, a Boš svega 8, uz šut 3-11.\nDžejms je završio sa 31 poenom, ali i 8 izgubljenih lopti, pa se i nije mogao očekivati bolji skor u duelu sa timom veterana, koji je u poslednje tri godine dva puta igra finale plej-ofa i jednom osvojio titulu. Najefikasniji u pobedničkom timu bio je Rej Alen sa 20 poena, čija je trojka nešto više od minut pre kraja praktično "prelomila" meč. Pol Pirs je postigao 19 poena, uz 9 skokova, Kevin Garnet imao po 10 poena i uhvaćenih lopti, dok je Ražon Rondo završio meč sa 17 asistencija.\nKobi Brajant sinoć u "Stejpls Centru"\nU Los Anđelesu, Lejkersi su posle ceremonije uručenja šampionskog prstenja i podizanja 16. šampionskog "banera" pod svodove "Stejpls Centra" imali puno problema sa gostima iz Hjustona, ali su na kraju ipak trijumfovali - 112:110. Kobi Brajant sa 27 poena i 7 asistencija, te Pau Gasol sa 29 poena i 11 skokova predvodili su zvanične šampione, koji su u nekoliko navrata gubili dvocifrenom razlikom, a odlučujuću trojku postigao je novopridošli Stiv Blejk, 19 sekundi pre kraja.\nBlejk je završio sa 10 poena, Lamar Odom sa 14 i 10 skokova, a Šenon Braun sa 16 pogodaka. Kod gostiju, najefikasniji je bio Kevin Martin sa 26 poena, Eron Bruks je ubacio 24, a Luis Skola 18, uz 16 skokova. Posle 15 meseci pauze u sastav Rokitsa vratio se Jao Ming i za 23 minuta postigao 9 poena, uz 11 skokova.\nNa kraju, Portland je bez većih probelma pobedio Finiks - 106:92, najviše zahvaljujući odličnim partijama Brendona Roja, koji je postigao 24 i Nikolasa Batuma, koji je uz 19 poena imao 11 skokova. Kod porasženih, najbolji su bili Stiv Neš sa 26 i Džejson Ričardson sa 22 poena.


Srpski napadač Aleksandar Prijović potpisao je trogodišnji ugovor sa australijskim Vestern junajtedom, prvoligašem iz Truganine, predgrađa Melburna.\n“Vrlo sam srećan što sam došao u Australiju i jedva čekam da iskusim nove stvari igrajući u novoj zemlji i takmičarskom prvenstvu. Znam da ima mnogo kvaliteta u A ligi, mnogo dobrih fudbalera i mnogo dobrih timova i radujem se našim susretima. Uvjeren sam da mogu golovima da pomognem timu da pobjeđuje i možda napadne neku titulu u budućnosti” – rekao je Aleksandar Prijović na promociji.\nPrijović ima 31 godinu i ovim potpisom, na to što dvije godine nije igrao u Evropi, pokazao je da nema namjeru daljeg građenja karijere u evropskom fudbalu.\nZa njegove usluge ovog ljeta je bila zainteresovana Crvena zvezda, ali je sve to neslavno završilo, pošto je prema riječima beogradskog kluba, Prijović bio hladan i nezainteresovan.\nA post shared by Western United FC 🟢⚫⚪ (@westernutdfc)\nPrethodni članakPokuševski najbolji u porazu od Nagetsa, Bogdanovićevi Hoksi ubjedljviji protiv Hita\nNaredni članakDruga liga RS – Zapad: Laktaši dočekuju Slogu iz Srpca, Borac iz Šamca stiže na noge Slobodi


Velika Britanija se plašila kako će politikom prema ratnoj BiH narušiti odnose sa SAD-om - Klix.ba\nFinancial Times Velika Britanija se plašila kako će politikom prema ratnoj BiH narušiti odnose sa SAD-om\nVelika Britanija se plašila kako će politikom prema ratnoj BiH narušiti odnose sa SAD-om\n28.12.2018. u 19:57\nSAD Velika Britanija Bill Clinton John Major Financial Times\nBritanski zvaničnici govorili su 1993. godine kako će tenzije između Velike Britanije i Sjedinjenih Američkih Država zbog Bosne i Hercegovine dodatno narušiti odnose između britanskog premijera Johna Majora i novoizabranog američkog predsjednika Billa Clintona, piše Financial Times.\nU tekstu "Velika Britanija plašila se kako će politikom prema ratnoj BiH narušiti odnose sa SAD-om", koji piše Financial Times, otkriveni su dokumenti iz 1993. godine koji sugerišu da su zvaničnici u Velikoj Britaniji bili najmanje zabrinuti za utjecaj dešavanja u BiH i u drugim dijelovima bivše Jugoslavije na šire transatlanske odnose, već samo na britanske odnose s Amerikom.\nZvanični London, kao i druge evropske vlade, zalagao se za održavanje embarga na oružje svim učesnicima u ratu, uključujući međunarodno priznatu bh. administraciju.\nWashington je preferirao ukidanje embarga, nadajući se da će to pomoći bosanskim snagama da preuzmu vojsku bosanskih Srba, koji su imali pristup teškom naoružanju koje su im isporučivale Srbija i Crna Gora.\nAmerika je također željela da izvede vazdušne napade na vojsku bosanskih Srba kako bi pomogli Armiji BiH da uzvrati udarac, čemu su se evropske vlade žestoko protivile.\nMeđu dokumentima koji su objavljeni je poruka Roderica Lynea, privatnog sekretara Johna Majora, koji priznaje da su i američka i britanska štampa imale "pravu razliku u mišljenju u pogledu buduće politike".\nDvije strane su se osjećale ogorčene jer je postojao rizik od začaranog kruga sa političkim razlikama koje su se širile kao rezultat izvještavanja u štampi, navodi Financial Times.\n"Kao ključni prioritet, moramo osigurati da ove medijske borbe ne utječu na vaš lični odnos s predsjednikom Clintonom. Ako postoje ikakve pritužbe, moraju se posmatrati na drugim nivoima", napisao je Lyne.\nOva poruka napisana je isti dan, u maju 1993. godine, kada je Lyne održao sastanak sa Raymondom Seitzom, američkim ambasadorom u Velikoj Britaniji, na kojem je izrazio neke od najvećih frustracija Velike Britanije.\nOvaj dokument, piše Financial Times, jasno pokazuje da je otpor vojnoj akciji djelimično inspirisao i premijer Major.\nU još jednom dopisu u maju 1993., koji je Lyne ostavio Majoru, navodi se kako premijer nije zainteresovan za američku akciju protiv bosanskih Srba.\nMeđutim, američka politika je na kraju preovladala jer je postalo jasno da je evropska politika učinila vrlo malo na zaštiti civila, piše Financial Times.\nZračni napadi pokrenuti su u septembru 1995. godine, nakon što vojne snage bosanskih Srba pregazile opkoljenu enklavu Srebrenicu, koju su UN odredile kao sigurnu zonu, i masakrirale 8.000 muškaraca i dječaka.\nU odvojenom, nedavno objavljenom dopisu, od decembra 1992. godine, premijer Major se izvinio Clintonu, nakon brojnih medijskih upita da li je tadašnji novoizabrani američki predsjednik podnio zahtjev za britansko državljanstvo dok je bio na Univerzitetu na Oxfordu kako bi izbjegao vojnu službu u Vijetnamu.\nPodsjećamo, kako je prije nekoliko godina kazao bivši ministar vanjskih poslova BiH i ambasador BiH pri UN-u Muhamed Sacirbey, tajnim dogovorom Washingtona, Londona i Pariza spriječeni napadi aviona NATO-a u Srebrenici.\nPrema Sacirbeyjevim riječima, Clinton, Major i francuski predsjednik Jacques Chirac održali su sastanak na kojem su odlučili da spriječe intervenciju aviona NATO-a u Srebrenici.\n3h 34min 4\nAktivizam na djelu 310\n4h 6min 41\n4h 53min 11\n5h 48min 9


Dačić: Ni velike sile ne mogu pomoći Prištini da zaokruži nezavisnost\n18.02.2018 11:25 | Srna\nBeograd - Ministar spoljnih poslova Ivica Dačić rekao je da na strani Prištine mogu da budu velike zapadne sile, ali da lažna država Kosovo ne može da zaokruži proces nezavisnosti bez Srbije.\nDačić je istakao da lažna država Kosovo nije uspjela da zaokruži proces nezavisnosti, jer nije postala ni članica UN, ni nekih drugih važnih međunarodnih organizacija, a niti će to postati bez dogovora sa Srbijom.\nDačić je za RTS istakao da Srbija to ne može da odbrani bez Rusije i Kine, te da u tom smislu nastavlja borbu i pokazuje da ovaj proces nezavisnosti nije završen.\n"Za deset godina to nisu uspeli da ostvare, to znači da neće uspeti da ostvare i u narednim decenijama ukoliko ne sednu za pregovarački sto sa Srbijom", kaže srpski šef diplomatije.\nDačić je dodao da ne zna čime Priština tješi svoju javnost zato što je vidio spisak od navodno 116 zemalja koje su priznale Kosovo, te dodao da je to lažni spisak, jer se na njemu nalaze neke zemlje koje to nikada nisu uradile i neke države koje nisu članice UN, a i zemlje koje su povukle priznanje o nezavisnosti Kosova.\nDačić je rekao da je najveći broj zemalja koje su priznale Kosovo, odluke o priznanju donio već u prvim godinama, u jednom talasu koji je bio poguran nekim zapadnim silama i islamskim zemljama.\nOn je rekao da će, nakon što su pojedine manje zemlje povukle priznanje Kosova, Beograd nastaviti da radi sa drugim državama da to isto učine.\n"Za nekoliko meseci imali smo tri zemlje koje su povukle priznanje", kaže Dačić, podsjetivši da da je Makedonija priznala Tajland pa povukla priznanje, bivša Jugoslavija je priznala Zapadnu Saharu pa je povukla priznanje, što znači da taj proces može da ide i u suprotnom smjeru.\nOn je rekao da mnoge situacije govore o tome da je takve odluke moguće preispitivati.\n"Imamo našu strategiju, ne priznajemo nezavisnost Kosova a podržavaju nas dve velike sile koje imaju pravo veta. Pet zemalja EU nisu priznale Kosovo. Španija je veći branilac Srbije nego neki srpski političari. Situacija je da nema zajedničke pozicije EU. Oni nisu utvrdili poziciju da je Kosovo država. Borimo se za svoju zemlju", zaključio je Dačić.


PLANINARI IZ SOKOCA PRIKUPLJAJU SREDSTVA ZA SVOJ DOM NA ROMANIJI\nFondacija "Mozaik" prihvatila je projektni prijedlog sokolačkog Planinarskog društva "Glasinac" vrijedan 4.000 KM, a sredstva će biti upotrijebljena za završetak izgradnje Planinarskog doma "Crvene stijene" na Romaniji.\nOvo je jedan od 10 projekata prihvaćenih na javnom pozivu za program "Akademija održivosti" čiji je cilj da se malim organizacijama omogući da izgrade partnerstvo sa potencijanim novim donatorima u njihovim lokalnim zajednicama.\nSekretar Planinarskog društva "Glasinac" Vera Mijatović rekla je Srni da je ovo društvo sačinilo projektni prijedlog kako bi okončalo aktivnosti na izgradnji planinarskog doma "Crvene stijene" na Romaniji i u okviru toga organizovali manifestaciju "Pohod na Romaniju/Veliki Lupoglav".\n"Sokolački planinari su u projektnom prijedlogu naveli da im je potrebno 4.000 KM, a da bismo dobili ta sredstva neophodno je da prezentujemo naše aktivnosti i u što kraćem roku sakupimo još 4.000 KM od pojedinaca i privatnih kompanija, da opravdamo tehnički grant od 1.370 KM, kako bi nam iz Fondacije uplatili ostatak od 4.000 KM", pojasnila je Mijatovićeva.\nOna je dodala da bi na taj način novac naveden u projektnom prijedlogu bio udvostručen, ali i dovoljan da sokolački planinari završe planinarski dom na Romaniji.\nPrema njenim riječima, to je višegodišnja želja članova društva da obezbijede krov nad glavom za sebe i za goste koji rado posjećuju Romaniju i žele da borave na ovoj planini nekoliko dana.\n"Kada bude završen, ovaj objekat površine 120 metara kvadratnih imaće salu, četiri sobe, tuš-kabinu i toalet. Dom smo gradili uz podršku opštine Sokolac, grada Istočno Sarajevo, sokolačkih privatnih preduzeća `Ogrev`, `Žarson`, `Čajević komerc`, te vlastitim snagama, dobrovoljnim radom i planinarskim akcijama, sve osim krovne konstrukcije za koju smo obezbijedili dnevnice", navela je Mijatovićeva.\nPreostalo je, kaže ona, da se postavi krov i stolarija, za šta su im i potrebna sredstva.\nFondacija "Mozaik", uz podršku EU, objavila je u januaru poziv za program "Akademija održivosti" na koji se prijavilo 39 organizacija iz BiH, a za one koje ispune uslove predviđeno je ukupno 55.000 KM.


BESPLATNA ZABAVA U DECIJOJ IGRAONICI TOKOM ZIMSKOG RASPUSTA :: Gradska opština Savski venac\nBESPLATNA ZABAVA U DEČIJOJ IGRAONICI TOKOM ZIMSKOG RASPUSTA\nGradska opština Savski venac u saradnji sa Dečijom igraonicom „Okean“ pripremila je tokom zimskog raspusta besplatne vaučere za zabavu i druženje za svu decu sa Savskog venca uzrasta do 12 godina. U Dečijoj igraonici Okean“ (Andre Nikolića 1-3) mališani uzrasta do 8 godina imaće priliku da kvalitetno provedu vreme uz različite aktivnosti, druženje i igru, dok će deci od 8 do 12 godina biti na raspologanju najnovije video igrice.\nVaučere za besplatan termin u Dečijoj igraonici „Okean“ roditelji mogu preuzeti uz ličnu kartu svakog radnog dana, od 8 do 15.30 časova, u prostorijama Opštine Savski venac (Ulica kneza Miloša 69, III sprat).\nOsim tročasovne zabave i druženja naših najmlađih sugrađana, vaučer podrazumeva i jedno besplatno piće za roditelja, baku ili deku, koji u pratnji svojih mališana budu posetili igraonicu.\nVaučeri se mogu iskoristiti u periodu od 1. do 17. februara, radnim danima od 10 do 17 časova, a zbog ograničenog kapaciteta, neophodno je po preuzimanju vaučera unapred rezervisati termin na brojeve telefona 011/2651-585 ili 065/950-6000.\nDetaljnije informacije mogu se dobiti pozivom na broj: 011/2061-800.


Wikileaks - Ljajić lažirao hapšenje zločinca Tonimira\nNaslovnica Sjeverni Sandžak Novi Pazar Wikileaks – Ljajić lažirao hapšenje zločinca Tonimira\nWikileaks – Ljajić lažirao hapšenje zločinca Tonimira\nSjeverni Sandžak – Objavljene nove depeše iz američkih ambasada širom sveta. General Zdravko Tolimir uhapšen u Beogradu, a ne na granici sa Republikom Srpskom. Lažnu verziju hašenja smislio kabinet tadašnjeg premijera Srbije Vojislava Koštunice.\nKoordinator akcionog tima za saradnju s Haškim tribunalom Rasim Ljajićotkrio je Amerikancima da je general Zdravko Tolimir uhapšen u Beogradu, a ne na granici Srbije i Republike Srpske, piše Kurir, pozivajući se na Vikiliks.\nKako se ispostavilo, lažna verzija hapšenja smišljena je kako se ne bi nanela šteta tada proklamovanoj politici premijera Vojislava Koštunice, koja je bila bazirana na dobrovoljnim predajama haških optuženika.\nU vezi s hapšenjem Tolimira, ambasador Majkl Polt u Vašington je poslao dva izveštaja.\nU prvom, od 1. juna 2007, on citira Ljajićevu zvaničnu verziju da je Tolimir uhapšen na granici u zajedničkoj akciji policija Srbije i Republike Srpske, sa one strane Drine, i da je plan da se Tolimir prebaci u Hag iz Banjaluke. Međutim, već u sledećem izveštaju od 6. juna Ljajić je otkrio Poltu pravu verziju. Za razliku od prvog „poverljivog“, drugi izveštaj ima oznaku „tajno“!\n– Sastali smo se sa Ljajićem 5. juna i on nam je priznao da je Tolimir uhapšen u Beogradu i transportovan u Republiku Srpsku da ga tamošnje vlasti izruče u Hag. Kako je rekao, od pet koordinatora Akcionog tima, samo je šef BIA Rade Bulatović unapred znao za celu operaciju – prepričava Polt i ističe da je zapravo sve odrađeno u režiji BIA, a uz znanje Koštuničinog šefa kabineta Aleksandra Nikitovića.\nLjajić: Polt je bio kod mene\n– Sećam se da sam mu prepričao veoma neprijatan razgovor sa Karlom del Ponte, koja je tada došla u Beograd. Mi smo računali da smo napravili značajan korak u saradnji s Tribunalom, a ona je bila ljuta jer smo je slagali oko hapšenja – kaže ministar Rasim Ljajić.\nZa ostale navode iz izveštaja tvrdi da je reč o Poltovim tumačenjima.\nTutin ubjedljivo prvi po negativnim iskustvima građana o radu lokalne uprave\nBeko 10. Septembra 2011. At 08:52\nNaslov je lazan.Iz ovog teksta se vidi da je Ljajic otkrio americkom ambasadoru prijevaru koju je smislio Kostunica i BiA a ne da je to on lazirao.Ljajic iskren kao uvijek,svaka cast.\nja 9. Septembra 2011. At 23:03\nOvaj hajvan je davno pročitan u Sandžaku. To je hulja i beogradski vazal, neka ostane u Beogradu za svagda, ne vraćaj se u Sandžak, bolje ti je gadu jeda.


Održana svečana Skupštinina Konfindustrije Srbija i otvaranje fabrike Istrabenz plini | Unija Poslodavaca Srbije\nOdržana svečana Skupštinina Konfindustrije Srbija i otvaranje fabrike Istrabenz plini\nPredstavnici Unije poslodavaca Srbije prisustvovali su Svečanoj Skupštini Konfindustrije Srbija i otvaranju proizvodnog pogona članice Istrabenz plini u Šimanovcima.\nPored brojnih članova Konfindustrije, svečanosti su prisustvovali i Tatjana Matić, ministarka trgovine, turizma i telekomunikacija u Vladi Republike Srbije, Danilo Cicmil, savetnik Predsednika Republike za investicije, NJ.E. Karlo Lo Kašo, ambasador Italije u Beogradu, čelnici grupe Siad i Istrabenz plini, kao i najviši predstavnici EBRD-a i EIB-a.\nU razgovoru sa podpredsednikom Konfindustrije Srbija i generalnim direktorom Aunde SRB doo, Anino De Venezia direktor Unije poslodavaca Srbije, Srđan Drobnjaković predstavio je izazove vezano za pregovore o minimalnoj ceni rada, a takođe sa generalnim direktorom Software Lab Engineering, Paolo di Bela diskutovalo se o deficitu kadrova i posebno načinima kako zadržati postojeće zaposlene.\nSa željom da nastavimo na izgradnji još bližeg partnerstva predložene su aktivnosti koje bi omogućile razmenu informacija i saradnju u oblastima kolektivnog pregovaranja.


Naučite dete da ne bude izbirljivo - Bebac.com\n30.05.2018. / Izvor: Mondo.rs\nIako nije lako navesti mališane da rado jedu raznovrsnu i zdravu hranu, postoji način\nNutricionista pedijatar Mendi Saker tvrdi da postoje tri perioda koja utiču na to da vaša beba jede raznovrsnu hranu.\nTreće tromesečje trudnoće, dojenje i uvođenje čvrste hrane bebi su tri perioda koja su presudna kada je reč o tome da li će vaše dete rado jesti raznovrsnu hranu.\nSakerova otkriva kako da na vreme naučite decu da ne budu izbirljivi kada je u pitanju hrana.\nTokom trećeg tromesečja\nMožda ne mislite da je toliko važno šta jedete u trudnoći, Mendi napominje da vaša beba oseća ukuse koje i vi osećate.\n„Veoma je važno da vaša beba razume ukuse kojima je hranite“, ističe i dodaje da ukusi hrane mogu da dođu do amniotske tečnosti koju onda fetus guta.\nOna zato savetuje da izlažete sebe, a samim tim i bebu u stomaku, ukusima mente, anisa, vanile i belog luka, jer će to pomoći vašoj bebi da bolje prihvati te ukuse jednom kada počne da jede čvrstu hranu.\n„Nije čudo što, kada pogledamo različite kulture, neke bebe prihvataju različite ukuse, poput začinjenog ili gorkog“, kaže ona.\nMendi ističe da su dve studije dokazala ovu njenu tvrdnju. U jednoj su deca majki koje su u trećem tromesečju trudnoće pile sok od šargarepe svakog dana, i sama volela taj sok kasnije.\nDruga studija je utvrdila da majke koje u trudnoći jedu obrađene namirnice, dosta slane ili slatke, kasnije imaju decu koja vole brzu hranu, a ne vole zdrave namirnice.\nDojenje je još jedna prilika da se utiče na ukus mališana.\n„Ako majka koja doji bebu unosi različite ukuse, to utiče i na bebin ukus i obezbeđuje da lakše prihvata različite ukuse.“\nOna zato savetuje da u tom periodu, dok dojite bebu, jedete namirnice iz različitih grupa ukusa, uključujući i mnogo povrća - posebno zelenog lisnatog povrća.\n„Bebe kroz majku stvaraju afinitete prema slatkoj ili slanoj hrani“, kaže Mendi. „Zato je važno izlagati ih i kiseloj hrani, a tu zeleno lisnato povrće može da bude od pomoći.“\nPrilikom uvođenja čvrste hrane\nOvo je poslednji period u kojem možete da utičete na ukus svog deteta.\n„Zaboravite na hranu poput pice, paste i sira, detetu dajte da jede sveže sastojke poput pečenog ili svežeg povrća uz svaki obrok, kvalitetne proteine poput mesa, piletine, ribe i mahunarki, celih žitarica, zdravih masti i svežeg voća“, kaže Mendi.\n„Ako vaša beba odbija da jede namirnice poput brokolija ili avokada, nemojte da pokušavate da mu ih zasladite voćem. Zaslađivanje hrane često pojačava detetov afinitet prema slatkoj hrani i ne ohrabruje ih da uživaju u različitim ukusima.“\nNutricionistkinja pedijatar kaže da uvek savetuje roditeljima da bebi ponude namirnicu barem 16 puta, svakih nekoliko dana, pre nego što pređu na drugi ukus. „To im pomaže da se prilagode određenom ukusu“, kaže ona.


ZABRANJENO IGRANJE GLAVOM U FUDBALU! Škotska je prva u Evropi uvela novo pravilo, spremite se za REVOLUCIJU! - Sportski Portal\nVeliko istraživanje britanskog Univerziteta Stirling, objavljeno u “EBioMedicini”, pokazalo je da udaranje fudbalske lopte glavom značajno utiče na pamćenje u toku naredna 24 sata.\nIstraživači su dokazali da u tom periodu, funkcionalnost ljudskog pamćenja opadne od 41% do čak 67% ako mu je prethodilo višestruko udaranje “bubamare” glavom.\n“Dokazi su takvi kakvi jesu, pokazuju da je na kraći vremenski rok manje ili čak više nego dvostruko umanjeno funkcionisanje pamćenja posle izlaganja glave takvim udarcima. Da imam dete koje ima pismeni u sredu, rekao bih mu da u utorak ne ide na fudbalski trening. Dakle, ako već oporavak traje 24 sata, onda ne biste trebalo da igrate fudbal dan pre nečeg važnog što sledi, a u čemu ćete morati da prilično koristite mozak”, poručio je tada jedan od autora istraživanja, neuropatolog Vili Stjuart, u razgovoru za BBC.\nFudbalski savez Engleske je te 2018. počeo da obavlja veliko isptivanje na sličnu temu, jer je bivši igrač VBA i Nots kauntija, napadač Džef Ejstl, preminuo od posledica moždane traume 2002. Pre dve godine je obelodanjeno da je u izveštaju patologa bilo navedeno da je Ejstlova bolest bila “industrijska bolest”, odnosno da je isuviše udarao loptu glavom, što je i navelo čelnike Saveza da počnu sa ispitivanjima.\n“Ove promene jesu privremene, ali verujemo da su važne za zdravststveno stanje mozga, pogotovo jer je u pitanju što se ponavlja i ponavlja, konstantno, pošto je u pitanju takav sport. A kako mnogi ljudi širom planete igraju fudbal, važno je da budu svesni šta im se dešava sa mozgom i kakve efekte to može da donese”, rekla je Magdalena Jetstvart, neurolog sa Univerziteta Stirlign.\nPovezane temeEvropaFudbalFudbalski savez ŠkotskeIgranje glavomPravila igreŠkotskaVelika Britanija\nPRAVO NIOTKUDA – MUSTAFA U ZVEZDI Crveno-beli omladinci dobili pojačanje ca završnicu Lige šampiona


Istraživanje: Mladi uglavnom optimisti u pogledu mira i boljih odnosa u regionu\nVesti Autor:Beta20. jul. 202115:431 komentar\nPoboljšanje regionalnih odnosa očekuje 42 odsto mladih u regionu, samo osam odsto očekuje da će se pogoršati, dok ostatak ne očekuje promene, navodi se u studiji “ Zajednička budućnost: Percepcije mladih o miru na Zapadnom Balkanu“.\nUpitani koja su tri najefikasnija faktora mira i stabilnost na Zapadnom Balkanu, 47 odsto je odgovorilo da je to proces pristupanja EU, mada postoje velike razlike među etničkim grupama.\nU doprinos evropskih integracija miru u regionu najmanje veruju ispitanici u Srbiji (30 odsto) i Crnoj Gori (45 odsto), dve zemlje koje su najdalje odmakle u tom procesu. U Srbiji je 23 odsto pripadnika srpske nacionalnosti reklo da su evropske integracije važne za mir, u odnosu na 53 odsto Bošnjaka koji žive u Srbiji.\nU proseku 52 odsto mladih za 10 godina vidi sebe da živi u inostranstvu, iako imaju jasna oklevanja zbog napuštanja porodice i prijatelja, straha od razočarenja ili da budu tretirani kao drugorazredni građani. Uz ocenu da je poverenje između državnih organa i društva kritičan aspekt mira i socijalne kohezije, u studiji se ističe da je „popravljanje prekinutih veza i poverenja između mladih ljudi i donosilaca odluka suštinski zadatak“.\nU BiH Bošnjaci su skloniji da članstvo u EU vide kao pozitivan faktor mira od svojih hrvatskih i srpskih sunarodnika. Samo šest odsto kosovskih Srba veruje da je proces pristupanja važan za mir, u donosu na 75,5 odsto kosovskih Albanaca.\nViše od četvrtine ispitanika u regionu smatra da su važni faktori mira i stabilnosti funkcionalna demokratija, učenje o miru i toleranciji, dijalog lidera i ekonomski prosperitet. U studiji se ističe da su mladi ljudi glavni akteri u građenju održivih i miroljubivih društava na Zapadnom Balkanu.\n„Podele i sukobi u regionu su ostavili traga na mlade ljude, ali mladi uglavnom iskazuju otvorenost za prijateljstvo sa članovima različitih grupa“, navodi se u izveštaju i dodaje da jedni druge uglavnom posmatraju „sa poverenjem i znatiželjom, ali ponekad i sa oprezom“.\nOko 47 odsto ispitanika u regionu je reklo da veruje drugim grupama, uprkos sukobima u prošlosti, a 24 odsto je reklo da nema poverenja.\nU svakoj zemlji, ipak, postoji znatan procenat mladih koji su rekli da nisu spremni da oproste drugim narodima za ono što se dešavalo u prošlosti. U Srbiji, Crnoj Gori i BiH taj procenat je između 15 i 17 odsto, a najveći je na Kosovu, čak 63 odsto.


Kon: Beograd je ušao u treći talas – mojKontakt portal – Radio Televizija Kontakt\nBeograd je prošle nedjelje ušao u treće povećanje zaraženih virusom korona ili početak trećeg talasa i teško je vjerovati da će to da se zaustavi – izjavio je danas epidemiolog i član Kriznog štaba dr Predrag Kon.\nTu postoje pravne dileme, ne znam da odgovorim – rekao je Kon na TV Pink.\nNapomenuo je da sada Srbija ulazi u situaciju kada će sve češće da se pominju restriktivne mjere, jer se u naredne dvije nedjelje zaista može očekivati ozbiljno povećanje, pa i proširenje ovog virusa ne samo na teritoriji Beograda nego i na teritoriji cijele Srbije.\nObjasnio je da je to ono što ih očekuje u prirodnom toku, a da od sprovođenja preventivnih mjera zavisi da li će moći taj prirodni tok da uspore.\nPravi brojevi će stići tek od utorka – kaže Kon i navodi da povećanje broja zaraženih zavisi od toga da li se sprovode ili ne sprovode preventivne mjere koje se odnose na nošenje zaštitnih maski, držanje distance i higijenu ruku.\nNaveo je da su u situaciji gdje počinje da vri u čitavoj Evropi i da se približavamo zimi kad je prenošenje svih virusa dominantno, a da smo u problemu ako u ovom trenutku ne razumijemo značaj preventivnih mjera.\nKon kaže da ako ulazak virusa u škole bude iznenadno vrlo veliki, tada nastaju i ozbiljni problemi vezano za obolijevanje nastavnika, pa će u jednom trenutku u novembru možda biti racionalnije razmišljati i o privremenom prekidu rada škola.\nNapomenuo je da su u ovom trenutku možda bitniji ti veliki kolektivi sa više hiljada zaposenih, jer se stiče utisak da se ne sprovode mjere, pa je važno posebno obatiti pažnju na transport radnika, budući da je to ranije bio najčešći način prenosa virusa korona.\nUpitan o lijeku remdesivir, koji se koristi u borbi protiv kovida 19, a koji je od danas dostupan pacijentima u Srbiji, Kon kaže da je stav infektologa da se u medijima ne priča o efektima liječenja.


SEEbiz.eu / ME / Telenor kažnjen u Norveškoj\nTelenor Norveška zloupotreba dominantnog položaja\nDatum objave: 23.06.2018. - 17:34:43\nTelenor je kažnjen zbog zloupotrebe dominantnog položaja na tržištu mobilnih telefona. Generalni direktor Agencije za zaštitu konkurencije Lars Sergard rekao je da je Telenor "ozbiljno prekršio zakon o konkurenciji" kada je "kreirao prepreke za razvoj treće mobilne mreže u Norveškoj".\nKako se navodi Telenor je uveo izmene sporazuma o pristupu mrežama s ciljem da se ograniči dalje ulaganje u treću mobilnu mrežu u Norveškoj 2010. godine.\nOvo je najveća kazna koju je agencija do sada izdala, a cilj je da odrazi na kršenje norveškog Zakona o konkurenciji. Generalna direktorka Telenora Berit Svendsen rekla je da grupa nije kršila nikakve zakone i dodao da će verovatno uložiti žalbu na tu odluku.\nNorveška Telenor grupa u martu je saopštila da je potpisala ugovor o prodaji svog poslovanja u regionu centralne i istočne Evrope sa PPF grupom po ceni od 2,8 milijardi evra. Transakcija uključuje mobilne operacije u Mađarskoj, Bugarskoj, Crnoj Gori i u Srbiji.


Mladen Krstajić skoro sigurno od četvrtka više neće biti selektor Srbije, Foto: Reuters\nJedina tačka na dnevnom redu je uskraćivanje poverenja dosadašnjem selektoru\nObjavljeno: 12.06.2019. 10:48h\nOdluka o smeni Mladena Krstajića i imenovanju novog selektora reprezentacije Srbije biće doneta u četvrtak, saznaje "Espreso".\nSednica Odbora za hitna pitanja FSS biće održana u četvrtak u 14 časova sa jednom jedinom tačkom dnevnog reda - rasprava o dosadašnjem radu Mladena Krstajića i njegova smena sa mesta šefa stručnog štaba.\nSrbija je protiv Ukrajine doživela debakl posle čega se očekivalo već da bi dosadašnji šef stručnog štaba "Orlova" trebalo da bude smenjen, ali je ta odluka prolongirana za vreme posle meča protiv Litvanije.\nOdbor za Hitna pitanja FSS će u četvrtak odlučivati o sudbini Mladena Krstajićafoto: Beta/Branislav Božić\nPobeda nad nejakom selekcijom sa Baltika nije bila dovoljna da se izvade fleke od katastrofe u Ljvovu i jasno je da je Krstajić izgubio ne samo poverenje navijača i javnosti, već i vodećih ljudi u Fudbalskom savezu.\nKako saznajemo, očekuje se da u četvrtak na sednici rukovodstvao FSS uskrati poverenje dosadašnjem selektoru i na njegovo mesto imenuje Ljubišu Tumbakovića o kome se već danima priča kao o najozbiljnijem kandidatu za novog kormilara nacionalnog tima.\nLjubiša Tumbaković biće novi selektor Srbijefoto: EPA/BARTLOMIEJ ZBOROWSKI\nSa doskorašnjim selektorom Crne Gore je razgovor već obavio potpredsednik FSS-a Nenad Bjeković koji ga najbolje poznaje s obzirom da su godinama uspešno sarađivali u Partizanu krajem 20. i početkom 21. veka.\nTako da se očekuje samo ozvaničenje odluke o smeni Krstajića i postavljanju Tumbakovića što se može očekivati već u popodnevnim satima u četvrtak.\nMladen KrstajićLjubiša TumbakovićFSSFudbalski savez SrbijeSrpski fudbalFudbalska reprezentacija Srbije


Scout, autonomni robot za dostave, je veličine ručnog frižidera i pomoću svojih 6 točkova, moćiće bezbedno da isporučuje pakete korisnicima do kućnog praga. Ovaj robot predstavlja najnoviji razvoj tehnologije kojom se...\nKompanija Unitronics razvila je Vision 1040 PLC i integrisani HMI. Ovo omogućava proizvođačima mašina da u svoje sisteme dodaju odličan kolor ekran, osetljiv na dodir, opremljen sa devet programabilnih funkcijskih tastera...\nYotel, hotel koji se nalazi u New York-u, pored redovnog i obaveznog personala ima jednog zanimljivog člana, a to je robot nazvan Yobot. Yobot je industrijski robot kompanije ABB sa oznakom...\nABB i AWS, kompanija grupacije Amazon.com, Inc., najavili su saradnju na razvoju digitalnog rešenja na cloud platformi za upravljanje flotama električnih vozila (EV) u realnom vremenu. Rešenje će optimizovati efikasnu upotrebu...


Tanjug 11. juna 2021. 06:37\nBOR – Građani Bora u avgustu 2022. će disati neuporedivo bolji vazduh, a do kraja te godine biće definitivno rešen problem zagađenja vazduha, rekao je zamenik generalnog direktor Srbija Ziđin Kopera (SZC) Ću Vejđin.\nOn je na Danu otvorenih vrata za medijje koji je danas održala ta kompanija rekao da će tehnička rekonstrukcija koju kompanija izvodi kroz izgradnju objekata i sredstava za zaštitu životne sredine u potpunosti anulirati prisustvo sumpor-dioksida u vazduhu.\n„Istovremeno, sa proizvodnjom radimo tehničku rekonstrukciju i izgradnju, i očekujemo da krajem agvusta budu završeni ovi projekti. Tada će biti neuporedivo bolji vazduh. Biće jako velika razlika u odnosu na kvalitet sadašnjeg vazduha. Neuporedivo“, rekao je on.\n„Ali smo u poslednje vreme postigli dogovore i potpisali ugovore za rad na polju zaštitne sredine, sa čijom realizacijom će ukupno ulaganje u projekte zaštite životne sredine iznositi 125,7 miliona američkih dolara“, naveo je on.\n„Možemo da kažemo da će krajem 2022. hodine Borani disati cišt vazduh“, potvrdio je na insistiranje novinara zamenik generalnog direktora.\nNaveo je da je reč o mereama kao što su popravljanje i održavanje opreme, prilagođavanje tehnologije proizvodnje, a stavljeni su privremeni filteri i sakupljači prašine.\nNa pitanje da lli će kompanija u slučaju eventualnih akcidenata ubuće informisati javnost, on je rekao da hoće.\nDirektor sektora za ljudske resurse Huang Džaoi istakao je da je od 2018. godine broj radnika povećan za 1.500 a da je prošečna plata veća za 43,5 odsto.


POTVRĐENO -- Od leta nova pravila za zamenu vozačke dozvole | vesti-info.rs\n„Posle toga ćemo da pristupimo pasošima i ličnim kartama, koje su mnogo teže, jer MUP traži još jedan otisak prsta prilikom preuzimanja ovih dokumenata“, kaže Jovanović.\n„Najveća investicija je izgradnja novog Data centra u Kragujevcu koji će biti završen početkom 2020. i u koji će već ove godine biti uloženo 1,2 milijarde dinara“, navodi Jovanović u razgovoru za Magazin „Biznis“.\n„U Beogradu smo prošle godine napravili veliki državni Data centar. Međutim, već je 20 državnih institucija smestilo svoju opremu i podatke za godinu dana, i mi smo skoro napunili planirane kapacitete. A gde su tek lokalne samouprave, opštine… Zato je u planu izgradnja još jednog, većeg Data centra u Kragujevcu. Tu će biti smešteni i bekap podaci, a biće mesta čak i za komercijalne korisnike“, ističe Jovanović.\n„Prvi informacioni sistem ‘Bebo, dobrodošla na svet’ omogućava roditeljima da još u porodilištu upišu dete u matičnu knjigu rođenih, prijave prebivalište, podnesu zahtev za zdravstvenu karticu i za roditeljski dodatak, i to za 10 minuta u razgovoru sa zdravstvenim radnikom. Imamo 150.000 beba registrovanih elektronski…Na ovaj način je do sada ostvarena ušteda od oko tri miliona evra“, kaže Jovanović.\nPored toga, pokrenut je i informacioni sistem eZUP, koji omogućava razmenu podataka po službenoj dužnosti između osam velikih državnih institucija, zatim eKatastar, eRecept, u toku je pilot-projekat eInspektor…\n„U planu je da se napravi veliki registar eTurista, gde bi i veliki hoteli i privatnici, naročito u seoskom turizmu, evidentirali svoje smeštajne kapacitete i prijavljivali goste, kako bismo mogli da uredimo oblast turizma“, dodaje Jovanović.\nInternet, IT, Izmena, MUP, vesti, Vozači, Vozačka dozvola, Zamena


Minirana ekipa za razminiranje\nNadležni u Avganistanu su saopštili da je autobus koji je prevozio osoblje za deminiranje danas naleteo na bombu na putu u pokrajini Kandahar na jugu zemlje.\nZdravstveni zvaničnici su saopštili da su četiri osobe poginule i da su na desetine ranjene.\nTakođe na jugu Avganistana, pripadnik koalicionih snaga je poginuo u eksploziji. Na istom području, pripadnici koalicionih snaga su zarobili muškarca koji je nosio eksplozivni materijal i snimke vozila međunarodnih snaga.\nAmerička državna sekretarka Hilari Klinton, u međuvremenu je izjavila da je avganistanski predsednik Hamid Karzai "pouzdan partner", uprkos nedavnim spornim izjavama avganistanskog lidera o zapadnim zemljama.\nHilari Klinton i sekretar za opdbranu Robert Gejts su kao gosti današnjih televizijsikih programa branili avganistanskog predsednika i potvrdili da će ga predsednik Obama primiti u Beloj kući 12. maja.